open-index/open-wikipedia-markdown huggingface dataset:
ഹൈഡ്രോപോണിക്സ്

മണ്ണിലല്ലാതെ, ആവശ്യമായ പോഷകങ്ങളടങ്ങിയ ലായനിയിൽ സസ്യങ്ങളെ വളർത്തിയെടുക്കുന്ന രീതിയെ **ഹൈഡ്രോപോണിക്സ്** (*Hydroponics*) എന്നു പറയുന്നു. പോഷകലായനിയിലാണ്‌ വളരുന്നതെങ്കിലും സസ്യങ്ങളെ ഈ ലായനിയിൽ ഉറപ്പിക്കുന്നതിനായി കയർ പിത്ത്, വെള്ളാരം കല്ലുകൾ, തെർമോകോൾ എന്നിവ ഉപയോഗിക്കുന്നുണ്ട്.പോഷകങ്ങളെ വെള്ളത്തിൽ നിന്ന്,' അയോണുകളുടെ  രൂപത്തിൽ ആഗികരണം ചെയ്തു വളരാൻ ചെടികൾക്ക് ആകുമെന്ന കണ്ടെത്തലാണ് ഹൈഡ്രോപോണിക്സ് എന്ന കൃഷി രീതിക്ക് വഴി തുറന്നത്.

മണ്ണിൽ നിന്നുണ്ടാകുന്ന രോഗങ്ങളും കീടബാധയും ഈ കൃഷിരീതിയിൽ ഒരു പരിധിവരെ ഒഴിവാക്കാനാകും. മാത്രമല്ല, മണ്ണിൽ നടുമ്പോഴത്തെതു പോലെ നിശ്ചിത അകലം വേണമെന്നില്ല. വളരെ അടുത്ത് തന്നെ ചെടികൾ വയ്ക്കാം. അതിനാൽ കുറഞ്ഞ സ്ഥലത്ത് നിന്നും തന്നെ വലിയ വിളവുണ്ടാകാം. ഈ പ്രതേകതകൾ കാരണം പരമ്പരാഗത രീതിയിലല്ലാതെ കൃഷി ചെയ്യാൻ ആഗ്രഹിക്കുന്നവർക്ക് ഹൈഡ്രോപോണിക്സ് ആശ്രയമാകുന്നു. കൃഷിക്ക്‌ ഉപയഗിക്കുന്ന വെള്ളം ആവർത്തിച്ചു ഉപയോഗിക്കാം എന്നതിനാൽ ,സാധാരണ കൃഷി രീതിയെക്കാൾ കുറച്ചു വെള്ളമെ  വേണ്ടു.

## അവലംബം

വർഗ്ഗം:ജൈവസാങ്കേതികവിദ്യ

## പുറത്തേക്കുള്ള കണ്ണികൾ
*Hydroponic Lesson Plans
*Controlled Environment Agriculture Center, University of Arizona 
*Barak, P. 2002. Essential Elements for Plant Growth: Hydroponics. 
*Jensen, M.H. 1997. Hydroponics. ''HortScience'' 32 
*''Hydroponics as a Hobby: Growing Plants Without Soil.'' University of Illinois, Circular 844 
*Utah State University Hydroponics 
*Cornell University Commercial Hydroponic Lettuce, Spinach and Pak Choi Grower's Handbooks
*http://www.epa.gov/ozone/strathome.html Hydroponics and Soilless Cultures on Artificial Substrates as an Alternative to Methyl Bromide Soil Fumigation]
*Advantages & Disadvantages of Hydroponics
എഞ്ചുവടി

എണ്ണൽ സംഖ്യകൾ, സങ്കലനപ്പട്ടിക, വ്യവകലനപ്പട്ടിക, ഗുണനപ്പട്ടിക, ഹരണപ്പട്ടിക എന്നിവ ഉൾക്കൊള്ളുന്ന പുസ്തകമാണ് **എഞ്ചുവടി**. എൺചുവടി എന്നും എഴുതാറുണ്ട്.

മലയാളത്തിലെ എണ്ണുക എന്നതിന്റെ ധാതുരൂപമായ 'എൺ' എന്ന പദവും പുസ്തകം എന്നൊക്കെ അർഥം വരുന്ന  'ചുവടി' എന്ന പദവും ചേർന്നാണ് 'എഞ്ചുവടി'  എന്ന പദം രൂപപ്പെട്ടിരിക്കുന്നത്.

## അവലംബം
ജലശുദ്ധീകരണം

ജലം ശുദ്ധീകരിക്കുവാനുപയോഗിക്കുന്ന ഉപകരണമാണ്‌ വാട്ടർ പ്യൂരിഫെയർ. സാധാരണ രീതി പോലെ ജലത്തെ അരിച്ചെടുക്കുകയല്ല മറിച്ച് ആധുനികസാങ്കേതികവിദ്യ ഉപയോഗിച്ച് ജലത്തെ ശുദ്ധീകരിക്കുകയണ്‌ ഇവിടെ ചെയ്യുന്നത്. കിണർ, ബോർ‌വെൽ തുടങ്ങി ഏതു തരം ഉറവിടങ്ങളിൽ നിന്നുമുള്ള ജലത്തെ ശുദ്ധീകരിച്ചെടുക്കാം. ഇത്തരം ചില ഉപകരണങ്ങളിൽ സൂക്ഷ്മകൃമികീടങ്ങ‌ളെ നീക്കം ചെയ്യാൻ അൾട്രാവയലറ്റ് സാങ്കേതികവിദ്യയും,(U.V System) ഏകദേശം 90 ശതമാനം വരെ ജലത്തിന്റെ ലവണാംശം കുറയ്ക്കുന്ന റിവെഴ്‌സ് ഓസ്മോസിസ് (R.O System) സാങ്കേതികവിദ്യയും ഉപയോഗിച്ചിരിക്കുന്നു.

ജലവിതരണ സംവിധാനങ്ങളിൽ ജലത്തെ ശുദ്ധീകരിയ്ക്കുന്നതിനു പലതരം മാർഗ്ഗങ്ങൾ അവലംബിച്ചുവരുന്നു.ചിലഘട്ടങ്ങൾ താഴെ ചേർത്തിരിയ്ക്കുന്നു.

## അൾട്രാവയലറ്റ് സാങ്കേതികവിദ്യ
രോഗവാഹകരായ സൂക്ഷ്മജീവികളെ അൾട്രാവയലറ്റ് രശ്മികളുടെ സഹായത്താൽ നിർ‌വീര്യമാക്കുന്നു. കൂടാതെ ജലത്തിലെ മാലിന്യങ്ങളെയും ലവണാംശത്തെയും നീക്കം ചെയ്യുന്നു.

## റിവെഴ്‌സ് ഓസ്മോസിസ് സങ്കേതികവിദ്യ
ഉപ്പുരസം കൂടുതലുള്ള ജലത്തിലെ ലവണാംശത്തെ നീക്കം ചെയ്യുവാനാണ്‌ ഈ പ്രക്രിയ ഉപയോഗിക്കുന്നത്.

വർഗ്ഗം:ജലം
വർഗ്ഗം:ജലമലിനീകരണം
വർഗ്ഗം:പുനരുല്പാദനം
തങ്ങൾകുഞ്ഞ് മുസ്‌ലിയാർ

right|thumb|തങ്ങൾ കുഞ്ഞു മുസ്‌ലിയാർ
കേരളത്തിൽ വിദ്യാഭ്യാസം, പത്രപ്രവർത്തനം, സംസ്കാരം എന്നീ മേഖലകളിൽ വിലമതിക്കാനാവാത്ത സം‌ഭാവനകൾ നൽകിയ പ്രശസ്തനായ ഒരു വ്യവസായിയും, സാമൂഹ്യ പ്രവർത്തകനുമായിരുന്നു **തങ്ങൾ കുഞ്ഞു മുസ്‌ലിയാർ**. 

## ജീവിതരേഖ
കിളികൊല്ലൂർ കന്നിമേൽ മുസ്‌ലിയാർ കുടുംബത്തിലെ  അഹമ്മദ്കുഞ്ഞ് മുസ്‌ലിയാരാണ് അദ്ദേഹത്തിന്റെ പിതാവ്. സാധാരണ സ്കൂൾ വിദ്യാഭ്യാസം മാത്രമേ തങ്ങൾ കുഞ്ഞിന് ബാല്യത്തിൽ ലഭിച്ചുള്ളൂ. 18-ആമത്തെ വയസ്സിൽ ജോലി തേടി സിലോണിൽ പോയി. അവിടെ രത്നഖനന തൊഴിലിലേർപ്പെട്ടു കുറച്ചുകാലം കഴിഞ്ഞുകൂടി. അതിനുശേഷം മലയയിലേക്കു പോയി. കുറേക്കാലത്തെ പ്രയത്നഫലമായ സമ്പാദ്യവുമായി നാട്ടിലെത്തുകയും 1935-ൽ കശുവണ്ടി വ്യവസായത്തിന് ആരംഭമിടുകയും ചെയ്തു. കേരളത്തിൽ കശുവണ്ടി വ്യവസായം തുടങ്ങിവരുന്ന കാലമായിരുന്നു അത്. കിളികൊല്ലൂരിൽ ആദ്യമായി ഒരു കശുവണ്ടി ഫാക്ടറി സ്ഥാപിച്ച് അനേകം തൊഴിലാളികൾക്ക് ഒരുമിച്ചിരുന്നു പണി ചെയ്യുവാനുള്ള സൗകര്യമൊരുക്കി. ഈ മേഖല വികസിപ്പിച്ച് വൻ വ്യവസായ മണ്ഡലമാക്കി മാറ്റി. ഈ വ്യവസായത്തിൽ അന്ന് മുസ്‌ലിയാർ മുന്നിട്ടു നിന്നു; അതോടുകൂടി 'കശുവണ്ടി രാജാവ്' എന്ന പേരിൽ ഇദ്ദേഹം പരക്കെ അറിയപ്പെട്ടു. തന്റെ തൊഴിലാളികൾക്ക് മിനിമം വേതനം, ബോണസ് എന്നിവ നടപ്പിലാക്കി.

സ്വഭാവശുദ്ധി, ഈശ്വരവിശ്വാസം, പ്രായോഗിക പരിജ്ഞാനം എന്നിവയിൽ ഇദ്ദേഹം കിടയറ്റ വ്യക്തിത്വം പുലർത്തിപ്പോന്നു. ഈ സവിശേഷതയാണ് വ്യവസായരംഗത്തും സാമൂഹിക, സാംസ്കാരികരംഗങ്ങളിലും മുസ്‌ലിയാരുടെ അസൂയാവഹമായ വിജയത്തിന് അടിസ്ഥാനമായിത്തീർന്നത്. 1944-ൽ മുസ്‌ലിയാർ പത്രപ്രവർത്തനത്തിന് തുടക്കമിട്ടു. പ്രഭാതം എന്ന പേരിൽ ആദ്യം ആഴ്ചപ്പതിപ്പായി പ്രസിദ്ധീകരണമാരംഭിച്ചു. പിന്നീടതിനെ ദിനപത്രമാക്കി മാറ്റി. വ്യവസായരംഗത്തു നിന്ന് ലഭിച്ച ആദായം കൊണ്ട് വിദ്യാഭ്യാസരംഗത്തും സാമൂഹിക സേവനരംഗത്തും ഉദാരമായ ക്ഷേമപ്രവർത്തനങ്ങൾ ഇദ്ദേഹം നടത്തി. കേരളത്തിൽ സ്വകാര്യ മേഖലയിലുള്ള ആദ്യത്തെ എൻജിനീയറിങ് കോളജ് സ്ഥാപിച്ചത് ഇദ്ദേഹമാണ്. 1958-ൽ തങ്ങൾ കുഞ്ഞു മുസ്‌ലിയാർ എൻജിനീയറിങ് കോളജും തുടർന്ന് ടി.കെ.എം. ആർട്ട്സ് ആൻഡ് സയൻസ് കോളജും (1965) കിളികൊല്ലൂരിൽ സ്ഥാപിച്ചു. 1964-ൽ എം.ഇ.എസ്. പ്രസ്ഥാനത്തിന് തുടക്കം കുറിച്ചതും മുസ്‌ലിയാരായിരുന്നു. മുസ്‌ലിം സമുദായത്തിന്റെ വിദ്യാഭ്യാസപരമായ പുരോഗതി ലക്ഷ്യമാക്കിയാണ് ഇതിനു പ്രാരംഭമിട്ടത്. സമുദായത്തിന്റെ വിദ്യാഭ്യാസപരവും സാമൂഹികവുമായ പുരോഗതിക്കുവേണ്ടി രൂപീകരിക്കപ്പെട്ട തിരുവിതാംകൂർ മുസ്‌ലിം മജ്‌ലിസ്, മുസ്‌ലിം മിഷൻ തുടങ്ങിയ സംഘടനകളുടെ അധ്യക്ഷനായും ഇദ്ദേഹം സേവനമനുഷ്ഠിച്ചിരുന്നു. ഉറച്ച മതവിശ്വാസിയും ആധ്യാത്മിക കാര്യത്തിൽ ഉത്സുകനുമായിരുന്ന ഇദ്ദേഹം രചിച്ച ഗ്രന്ഥമാണ്, പ്രായോഗികാദ്വൈതം പ്രകൃതി നിയമം (1946). ഈ ഗ്രന്ഥത്തിന്റെ ആംഗല പരിഭാഷ Man and the World (1949) എന്ന പേരിൽ അമേരിക്കയിൽ പ്രസിദ്ധീകരിച്ചിട്ടുണ്ട്. 

തങ്ങൾ കുഞ്ഞു മുസ്‌ലിയാർ  പല യന്ത്രങ്ങളും തന്റെ ശാസ്ത്രീയമായ ചിന്താഗതിയും ധിഷണാശക്തിയും പ്രയോഗിച്ച് രൂപപ്പെടുത്തുകയും വ്യവസായ പ്രവർത്തനങ്ങളുടെ പുരോഗതിക്ക് ഉപയോഗിക്കുകയും ചെയ്തിട്ടുണ്ട്.
1966 ഫെബ്രുവരി 20-ന് നിര്യാതനായി.

## അവലംബം

വർഗ്ഗം:1897-ൽ ജനിച്ചവർ
വർഗ്ഗം: 1966-ൽ മരിച്ചവർ
വർഗ്ഗം:ജനുവരി 12-ന് ജനിച്ചവർ
വർഗ്ഗം:ഫെബ്രുവരി 20-ന് മരിച്ചവർ

വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:കേരളത്തിലെ വ്യവസായികൾ
പാകിസ്താൻ ദേശീയ ക്രിക്കറ്റ് ടീം

**പാകിസ്താൻ ദേശീയ ക്രിക്കറ്റ് ടീം** പാകിസ്താനെ പ്രതിനിധീകരിക്കുന്ന രാജ്യാന്തര ക്രിക്കറ്റ് ടീമാണ്. പാകിസ്താൻ ക്രിക്കറ്റ് ബോർഡ് (പി. സി. ബി.) എന്ന കായിക സംഘടനയാണ് പാകിസ്താൻ ക്രിക്കറ്റ് ടീമിനെ നിയന്ത്രിക്കുന്നത്. അന്താരാഷ്ട്ര ക്രിക്കറ്റ് സമിതിയിലെ ഒരു അംഗം കൂടിയാണ്‌ പാകിസ്താൻ. പാകിസ്താനെ പ്രതിനിധീകരിച്ച് ടെസ്റ്റ് ക്രിക്കറ്റിലും, ഏകദിന ക്രിക്കറ്റിലും ട്വന്റി 20 മത്സരങ്ങളിലും പങ്കെടുക്കുന്നു.

അന്താരാഷ്ട്ര ക്രിക്കറ്റ് സമിതിയിലെ സംഘടിപ്പിച്ച 1992ലെ ലോകകപ്പ് നേടിയത് പാകിസ്താനാണ്. ഐ. സി. സി. തന്നെ സംഘടിപ്പിക്കുന്ന 19 വയസ്സിൽ താഴെയുള്ളവരുടെ ലോകകപ്പ് രണ്ട് തവണ (2004ലും 2006ലും) പാകിസ്താൻ നേടി. തുടർച്ചയായി ഈ നേട്ടം കൈവരിച്ച ഏക ടീമാണ് പാകിസ്താൻ. അതുപോലെ തന്നെ 2009ൽ നടന്ന ലോക ട്വന്റി 20 ലോകകപ്പിലും പാകിസ്താനായിരുന്നു ചാമ്പ്യന്മാർ. മൂന്ന് തവണ ചാമ്പ്യൻസ് ട്രോഫിയുടെ സെമിഫൈനൽ വരെ പാകിസ്താൻ എത്തി. 2000ത്തിലും, 2004ലും  2009ലും ആയിരുന്നു ഇത്.

## അവലംബം

## പുറത്തേക്കുള്ള കണ്ണികൾ
* Pakistan Cricket Board (PCB) 
* ESPN Cricinfo's List of Pakistani Grounds
* ESPN Cricinfo Pakistan 
* BBC Sport: Pakistan cricket team news and fixtures
* Urdu Daily News - International 

വർഗ്ഗം:ദേശീയ ക്രിക്കറ്റ് ടീമുകൾ
തൊമ്മൻകുത്ത് വെള്ളച്ചാട്ടം

thumb|right|250px|ഏഴുനിലക്കുത്ത് വെള്ളച്ചാട്ടം
ഇടുക്കി ജില്ലയിലെ തൊടുപുഴയ്ക്കു സമീപമുള്ള ഒരു വെള്ളച്ചാട്ടമാണ്‌ **തൊമ്മൻ‌കുത്ത്** (). ഇതിനുപുറമേ, ഏഴുനിലക്കുത്ത് എന്ന മറ്റൊരു വെള്ളച്ചാട്ടം കൂടി () സമീപപ്രദേശത്തു തന്നെയുണ്ട്.  ഇവയ്ക്കിടയിലുള്ള പ്രവാഹപാതയിൽ പല തട്ടുകളായി ചെറു തടാകങ്ങളുമുണ്ട്. ഇവിടെ മുകളിലായുള്ള പരന്ന പാറപ്പുറത്തിരുന്നാൽ സ്വസ്ഥമായി വെള്ളച്ചാട്ടം കാണാം. വേനൽക്കാലത്ത് ഇവിടം ട്രക്കിങ്ങ് നടത്തുന്നതിന്‌ വളരെ അനുയോജ്യമാണ്‌. മഴക്കാലത്ത് അപകടസാധ്യത കൂടുതലാണ്.

## എത്തിച്ചേരാൻ
തൊമ്മൻ‌കുത്തിൽ നിന്നും ഒരു കിലോമീറ്റർ വനത്തിലൂടെ സഞ്ചരിച്ചാൽ ഏഴുനിലക്കുത്തിലെത്താം. 

## എത്തിച്ചേരാനുള്ള വഴി
തൊടുപുഴയിൽ നിന്നും കരിമണ്ണൂർ വഴി 19 കിലോമീറ്റർ ദൂരമാണ്‌ ഇവിടെയ്ക്കുള്ളത്. എറണാകുളത്തുനിന്നും വരുമ്പോൾ മൂവാറ്റുപുഴ വണ്ണപ്പുറം വഴി 34 കിലോമീറ്റർ യാത്ര ചെയ്താൽ മതി.

വർഗ്ഗം:ഇടുക്കി ജില്ലയിലെ വിനോദസഞ്ചാരകേന്ദ്രങ്ങൾ
ജോർജ് കാന്റർ

ഗണിതശാസ്ത്രത്തിലെ അടിസ്ഥാന തിയറികളിൽ ഒന്നായ   സെറ്റ് തിയറിയുടെ ഉപഞ്ജാതാവാണ്‌ **ജോർജ് ഫെർഡിനാൻഡ് ലുഡ്‌വിഗ് ഫിലിപ് കാന്റർ** (ആംഗലേയം: Georg Ferdinand Ludwig Philipp Cantor) 

## ആദ്യകാല ജീവിതം
1845 മാർച്ച് 3 ന് റഷ്യൻ തലസ്ഥാനമായ സെന്റ് പീറ്റേഴ്‌സ്ബർഗിൽ ജനിച്ചു. പിതാവ് ധനികനായ ഒരു പ്രൊട്ടസ്റ്റന്റ് വ്യാപാരിയും അമ്മ കലാകാരിയായ ഒരു കത്തോലിക്കാ വനിതയുമായിരുന്നു. വയസ്ട്രസ്, ക്രോനെക്കാർ തുടങ്ങിയ പ്രഗല്ഭന്മാരുടെ കീഴിൽ കാന്റർഗണിത്തം പഠിച്ചു. 

## അവലംബം

## പുറത്തേക്കുള്ള കണ്ണികൾ
* 
*  Mainly devoted to Cantor's accomplishment.

* Selections from Cantor's philosophical writing.
* Text of Cantor's 1891 diagonal argument.
* Stanford Encyclopedia of Philosophy: Set theory by Thomas Jech.
* Grammar school Georg-Cantor Halle (Saale): Georg-Cantor-Gynmasium Halle

വർഗ്ഗം:ജർമ്മൻ ഗണിതശാസ്ത്രജ്ഞർ
പെൻഡുലം

ഭാരമില്ലാത്ത ഒരു നുലിൽ തുക്കിയിട്ടിരിക്കുന്ന ഭാരിച്ച ഒരു കാണികയെയാണ്  **സരളപെൻ‌ഡുലം** (Simple Pendulum) അല്ലെങ്കിൽ **പെൻഡുലം** (Pendulum) എന്ന് പറയുന്നത്.  
പക്ഷേ ഭാരമില്ലാത്ത നുലും 'ഭാരിച്ച കണികയും ' ആദർശത്തിൽ മാത്രമെ കാണു. പ്രയോഗത്തിൽ നുലിനു ഭാരമുണ്ടായിരിക്കും ,ഭാരിച്ച കാണികക്ക് വലിപ്പമുണ്ടായിരിക്കും.
## അവലംബം

## പുറത്തേക്കുള്ള കണ്ണികൾ
* NAWCC National Association of Watch & Clock Collectors Museum
* Graphical derivation of the time period for a simple pendulum 

വർഗ്ഗം:പെൻഡുലങ്ങൾ
സഹസ്രാബ്ദവാദം

ലോകത്തിനു യേശുക്രിസ്തുവിന്റെ 1000 വർഷ ഭരണത്തിലുടെ വലിയ മാറ്റം സംഭവിക്കുമെന്ന വിശ്വാസമാണ്‌ **സഹസ്രാബ്ദവാദം** (ഇംഗ്ലീഷ്:*Millenarianism*). ഈ ചിന്താഗതി വച്ചുപുലർത്തുന്നവർ സമൂലമാറ്റചിന്താഗതിക്കാർ എന്നും അറിയപ്പെടുന്നു. 
## ചരിത്രം
ക്രിസ്തുമതത്തിലെ അവസാനകാലഘട്ടവാദികളുടെ പ്രധാന പഠിപ്പിക്കലുകളിൽ ഒന്നാണ് ക്രിസ്തു ഭൂമിയിലേയ്ക്ക് തിരിച്ചുവരുമെന്നും ആ തിരിച്ചുവരവിലൂടെ ഭുമിയിൽ ദൈവരാജ്യം സ്ഥാപിതമാകും എന്നുള്ള വിശ്വാസം.യോഹന്നാന്റെ വെളിപ്പാട് പുസ്തകത്തിൽ നിന്നുള്ള പ്രവചനപ്രകാരം ഈ ഭരണം 1000 വർഷം നിലനിൽക്കും (സഹസ്രാണ്ടുവാഴച്ച).  
ഈ വിശ്വാസം മുഖ്യധാരാ ക്രിസ്തുമതവിഭാഗങ്ങൾ അംഗികരിക്കുന്നില്ലെങ്കിലും മറ്റ് പല ക്രിസ്തിയ മതവിഭാഗങ്ങളിലും കാണപ്പെടുന്നു.

## ദൈവശാസ്ത്രം
ഈ ലോകം ദുർസ്വാധിനങ്ങളാൽ അധഃപതിച്ചു പോയെന്ന് സഹസ്രാബ്ദവാദികൾ പറയുന്നു. ഭൂമിയിലെ ഭരണാധികരികൾ നീതിയില്ലത്തവരും,സ്വാർത്ഥാലുക്കളും ആയതിനാൽ ദൈവികഭരണത്താൽ മാത്രമേ മനുഷ്യന്റെ എല്ലാ പ്രശ്നനങ്ങ്ളും പരിഹരിക്കപെടുകയുളൂ എന്നും ഇവർ വിശസിക്കുന്നു.

## ഈ വിശ്വാസമുള്ള സംഘടനകൾ
*യഹൂദമതം
*യഹോവയുടെ സാക്ഷികൾ

## അവലംബം

## പുറത്തേക്കുള്ള കണ്ണികൾ
* List of links sorted by group type.  Center for Millennial Studies at Boston University.
* Lemman, Nicholas. "Amateur Hour: Journalism without Journalists", *The New Yorker*, August 7, 2006.

വർഗ്ഗം:ക്രിസ്തീയവിശ്വാസങ്ങൾ
കറുകുറ്റി ഗ്രാമപഞ്ചായത്ത്

എറണാകുളം ജില്ലയിലെ  അങ്കമാലി ബ്ലോക്കിലെ ഒരു ഗ്രാമപഞ്ചായത്താണ് **കറുകുറ്റി ഗ്രാമപഞ്ചായത്ത്**. എൻ.എച്ച് 47-ൽ തൃശ്ശൂർ ജില്ലയുടെ അതിർത്തിയോട് ചേർന്ന് എറണാകുളം ജില്ലയുടെ വടക്കേ അറ്റത്തായിട്ടാണ് കറുകുറ്റി സ്ഥിതി ചെയ്യുന്നത്.

## അതിർത്തികൾ
* കിഴക്ക് മൂക്കന്നൂർ ഗ്രാമപഞ്ചായത്ത്, മഞ്ഞപ്ര ഗ്രാമപഞ്ചായത്ത്
* വടക്ക് തൃശ്ശൂർ ജില്ലയിലെ കൊരട്ടി ഗ്രാമപഞ്ചായത്ത്, മേലൂർ ഗ്രാമപഞ്ചായത്ത്,  പരിയാരം ഗ്രാമപഞ്ചായത്ത്
* പടിഞ്ഞാറ് പാറക്കടവ് ഗ്രാമപഞ്ചായത്ത്, അങ്കമാലി നഗരസഭ, തൃശ്ശൂർ ജില്ലയിലെ കൊരട്ടി ഗ്രാമപഞ്ചായത്ത്
* തെക്ക് അങ്കമാലി നഗരസഭ, തുറവൂർ ഗ്രാമപഞ്ചായത്ത്

## വാർഡുകൾ
#റെയിൽവേ സ്റ്റേഷൻ  	 
#കേബിൾ നഗർ 	
#വാഴച്ചാൽ 	 
#പന്തക്കൽ 	
#എടക്കുന്ന് 	
#പാലിശ്ശേരി 	
#ഏഴാറ്റുമുഖം 	
#കാരമറ്റം 	 
#എടക്കുന്ന് ഈസ്റ്റ് 	
#പാദുവാപുരം 	
#മൂന്നാംപറമ്പ് 	
#മലയാംകുന്ന് 	
#പള്ളിയങ്ങാടി 	
#ഞാലൂക്കര 	
#കരയാംപറമ്പ് ഈസ്റ്റ് 	
#കരയാംപറമ്പ് വെസ്റ്റ് 	
#പീച്ചാനിക്കാട്

## സ്ഥിതിവിവരകണക്കുകൾ

## അവലംബം
പിയർ ഡി ഫെർമ

ഫ്രാൻസിലെ പാർലമെന്റായ ടോളൌസിലെ ഒരു നിയമഞ്ജനായിരുന്നു **പിയറി ഡി ഫെർമ** ( **Pierre de Fermat**) (; 17 August 1601 or 1607/8 &ndash; 12 January 1665) . കൂടാതെ ഒരു ഗണിത ശാസ്ത്രഞ്ജനും കൂടിയായിരുന്നു.

## ആദ്യകാല ജീവിതം
1601 ആഗസ്റ്റ് 17-ാം തീയതിയാണ് ഫെർമ ജനിച്ചത്. തുളോസെയാണ് ജനനസ്ഥലം. പിതാവ് ഒരു തുകൽ വ്യാപാരി ആയിരുന്നു. ബാലകാല വിദ്യാഭ്യാസം വീട്ടിൽ വച്ചുതന്നെയാണ് നടത്തിയത്

## അവലംബം

## കൂടുതൽ വായനക്ക്
*

## പുറത്തേക്കുള്ള കണ്ണികൾ
*
*The Life and times of Pierre de Fermat (1601 - 1665) from W. W. Rouse Ball's History of Mathematics
*The Mathematics of Fermat's Last Theorem 
*Fermat's Achievements
*Fermat's Fallibility at MathPages
*History of Fermat's Last Theorem (French)
സുവിശേഷപ്രവർത്തനം

ദൈവരാജ്യം മാനവരാശിയുടെ എല്ലാ വിധ പ്രശ്നങ്ങളും പരിഹരിക്കും എന്ന ബൈബിൾ സന്ദേശം പ്രചരിപ്പിക്കുന്നതിനെയാണ് **സുവിശേഷപ്രവർത്തനം** (**Evangelism**) എന്നറിയപ്പെടുന്നത്. തങ്ങളുടെ വിശ്വാസങ്ങൾ മറ്റുള്ളവരുമായി പങ്കുവയ്ക്കുക എന്ന അർത്ഥവും ഇതിനുണ്ട്. ഈ പദങ്ങൾ ബൈബിളിൽ നിന്നാണ് ഉടലെടുത്തത്. സുവിശേഷപ്രവർത്തനത്തിൽ ഏർപെടുന്നവരെ സുവിശേഷപ്രവർത്തകർ, സുവാർത്താപ്രസംഗകർ എന്നിങ്ങനെ അറിയപ്പെടുന്നു. 
## ബൈബിളിൽ
മത്തായി, മർക്കോസ്, ലുക്കോസ്, യോഹനാൻ എന്നീ ബൈബിൾ പുസ്തകങ്ങളിൽ സുവിശേഷം എന്ന പദം പല പ്രാവശ്യം കാണപ്പെടുന്നു. സുവാർത്ത എന്ന പദവും കാണപ്പെടുന്നുണ്ട്. യേശു തന്റെ ശിഷ്യന്മാർക്ക് നൽകിയ ഒരു കല്പനയിൽ അതു കാണപ്പെടുന്നു.

വർഗ്ഗം:സുവിശേഷപ്രവർത്തനം
വർഗ്ഗം:സുവിശേഷ പ്രവർത്തനം
ക്രിസ്തുവിന്റെ സ്മാരകാചരണം

യേശുക്രിസ്തുവിന്റെ  മരണത്തിന്റെ ഒർമ്മയ്ക്കായി യഹൂദ കലണ്ടറിലെ നീസാൻ മാസം 14 കണക്കാക്കി യഹോവയുടെ സാക്ഷികൾ വാർഷികമായി നടത്തുന്ന ആചരണമാണ് **ക്രിസ്തുവിന്റെ സ്മാരകാചരണം** (Memorial of Christ's death). ഇതു സാധരണ ക്രൈസ്തവർ ആചരിക്കുന്ന ദുഃഖവെള്ളിയല്ല."എന്റെ ഒർമ്മയ്ക്കായി ഞാൻ വരുവോളം ഇത് ചെയ്‌വിൻ" എന്ന് യേശു പറഞ്ഞതിനാൽ, ഈ ഒരാചരണം മാത്രമെ ബൈബിളധിഷ്ഠിതമായി ഉള്ളു എന്ന് ഇവർ പഠിപ്പിക്കുന്നു. ഈ ആചരണത്തെ അവർ "കർത്താവിന്റെ സന്ധ്യഭക്ഷണം",  "സ്മാരകം" എന്നൊക്കെ പറയുന്നു.

അന്നേദിവസം സന്ധ്യാസമയത്ത് സൂര്യാസ്ത്മയത്തിനു ശേഷമാണ് യഹോവയുടെ സാക്ഷികൾ ലോകവ്യാപകമായി അവരുടെ ആരാധനാലയങ്ങളിലോ മറ്റ് സ്ഥലങ്ങളിലോ ഇതാചരിക്കുന്നത്. ഇതിനു പങ്കുപറ്റാൻ അവർ പൊതുജനങ്ങളെ ക്ഷണിക്കുന്നു. യേശു മറുവില നൽകി മരിച്ചതിന്റെ പ്രാധാന്യം എടുത്തുകാട്ടി അതിന്റെ പ്രയോജനം എന്താണെന്ന് വിശദീകരിക്കുന്ന ഒരു അരമണിക്കുർ പ്രസംഗം ഇവർ നടത്തുന്നു. തുടർന്ന് അപ്പവും വിഞ്ഞും അവിടെ ഹാജരാകുന്ന സ്വർഗ്ഗീയ പ്രത്യാശയുള്ളവർ(യേശു സ്വർഗ്ഗത്തേക്ക് വിളിക്കുന്ന 1,44,000 വിശുദ്ധന്മാർ എന്ന് അവർ വിശ്വസിക്കുന്നവർ) മാത്രം ഭക്ഷിക്കുന്നു. യഹോവയുടെ സാക്ഷികൾ ലോകവ്യാപകമായി ഇങ്ങനെ കൂടുമ്പോൾ ഏകദേശം ഒരു കോടി എൺപതുലക്ഷത്തിൽ പരം ആളുകൾ ഹാജരാവുമെങ്കിലും അവരിൽ അപ്പവും വീഞ്ഞും ഭക്ഷിച്ചുകൊണ്ട് തങ്ങൾ സ്വർഗ്ഗിയപ്രത്യാശയുള്ളവരാണെന്ന് സ്വയം തെളിയിക്കുന്ന ഏകദേശം പതിനായിരം വിശ്വാസികളെ ഉള്ളൂ. ദൈവം തിരഞ്ഞെടുത്ത ഈ അഭിഷിക്തരുടെ മനസ്സിൽ പരിശുദ്ധാത്മാവ് മുന്നമെ അത് അറിയിക്കുമെന്ന് ചില തിരുവെഴുത്തുകളുടെ അടിസ്ഥാനത്തിൽ യഹോവയുടെ സാക്ഷികൾ പഠിപ്പിക്കുന്നു. ഈ വിശ്വാസികൾ എല്ലാവർഷവും ഇങ്ങനെ പങ്കുപറ്റികൊണ്ട്  ആദിമക്രിസ്ത്യാനിത്വം മുതൽ  സ്വർഗ്ഗത്തിലെക്ക് ക്രിസ്തുവിനേടുകൂടെ ഭരിക്കാൻ ദൈവം തിരഞ്ഞെടുക്കുന്ന 1,44,000 വ്യക്തികളുടെ ശേഷിപ്പാണെന്ന് തങ്ങളെന്ന് ഇവർ വിശ്വസിക്കുന്നു. യേശു പറഞ്ഞ ചെറിയാട്ടിൻ കൂട്ടം സ്വർഗ്ഗീയ പ്രത്യാശയുള്ള  1,44,00 വിശുദ്ധന്മാരെയാണെന്ന് യഹോവയുടെ സാക്ഷികൾ പഠിപ്പിക്കുന്നു. ഇവർക്ക് എന്തെങ്കിലും പ്രത്യേക പദവികൾ നൽകി ആദരിക്കുന്നില്ല. അവർ പാപം ചെയ്യാത്തവരാണെന്നും പഠിപ്പിക്കുന്നില്ല. യഹോവയുടെ സാക്ഷികളുടെ ഭരണസംഘത്തിലെ അംഗങ്ങളെല്ലാം തന്നെ സ്വർഗ്ഗീയ പ്രത്യാശ വച്ചുപുലർത്തുന്നവരായിരിക്കണമെന്ന് നിഷ്കർഷിച്ചിരിക്കുന്നു. ഭരണസംഘത്തെ അന്ത്യകാലത്ത് തന്റെ ജനത്തിന് താൻ ആക്കിവയ്ക്കുമെന്ന് യേശു പറഞ്ഞ വിശ്വസ്തനും ബുദ്ധിമാനുമായ ദാസനായി  ഇവർ പഠിപ്പിക്കുന്നു. പരിശുദ്ധാത്മാവ് സാക്ഷ്യം പറഞ്ഞു എന്ന് വ്യാജമായി അവകാശപ്പെട്ട് പങ്കുപറ്റുന്നത് പാപമാണെന്ന് പഠിപ്പിക്കുന്നു. എന്നിരുന്നാലും പങ്കുപറ്റുന്നവരുടെ കാര്യത്തിൽ ആരെയും വിധിക്കരുതെന്ന് പഠിപ്പിക്കുന്നു.

മറ്റുള്ള ഭൗമീക പ്രത്യാശയുള്ളവർ(ഭൂമിയിലെ പറുദീസയിൽ ജീവിക്കാൻ പ്രത്യാശയുള്ളവർ) ആദരപൂർവ്വം കാഴ്ചക്കാരായി ഇരിക്കുന്നു. ബൈബിളിൽ കാണപ്പെടുന്ന മഹാപുരുഷാരവും,വെറെയാടുകളും ഇവരാണെന്ന് പഠിപ്പിക്കുന്നു. മിക്ക രാജ്യഹാളുകളിലും സ്വർഗ്ഗിയപ്രത്യാശയുള്ളവർ ഉണ്ടാവില്ല. കേരളത്തിൽ ഇവരുടെ ചില സഭകളിൽ സ്വർഗ്ഗീയ പ്രത്യാശയുള്ളവർ ഉണ്ടെന്ന് ഇവരുടെ വാർഷികകണക്കുകൾ സൂചിപ്പിക്കുന്നു. ചില ക്രൈസ്തവ സഭകൾ പഠിപ്പിക്കുന്നതു പോലെ പെസഹാവേളയിൽ വിഞ്ഞ് യേശുവിന്റെ അക്ഷാർത്ഥ രക്തമാകുമെന്നോ അപ്പം അക്ഷാർത്ഥ ദേഹമാകുമെന്നോ(Transubstantiation) ഇവർ വിശ്വസിക്കുന്നില്ല.മറിച്ച് അപ്പവും വിഞ്ഞും എന്തിനെയാണ് ആലങ്കാരികമായി ചിത്രീകരിക്കുന്നതെന്ന് വിശദീകരിച്ച് ഇവരുടെ വിശ്വാസം അന്നത്തെ പ്രസംഗത്തിലൂടെ വ്യക്തമാക്കുന്നു.
## അവലംബം

വർഗ്ഗം:യഹോവയുടെ സാക്ഷികൾ
വർഗ്ഗം:ക്രൈസ്തവാചാരങ്ങൾ
## കൂടുതലായ വായന
*കർത്താവിന്റെ സന്ധ്യാഭക്ഷണം—ദൈവത്തിന് മഹത്ത്വം കൈവരുത്തുന്ന ഒരു ആചരണം
മൂപ്പൻ (ക്രിസ്തുമതം)

## പൊതുവായ നിർവ്വച്നം
ഒരു വിവേകമുള്ള ക്രിസ്തീയ പുരുഷൻ (Elder in Christianity)

## യഹോവയുടെ സാക്ഷികൾക്കിടയിൽ

ഒരു ക്രിസ്തീയ സഭയെ പഠിപ്പിക്കൻ നിയോഗിക്കപെട്ട തിരുവെഴുത്തുയോഗ്യതയുള്ള  പക്വതയുള്ള പുരുഷൻ.
വർഗ്ഗം:ക്രൈസ്തവം
യഹോവയുടെ സാക്ഷികളുടെ ഭരണസംഘം

പക്വതയുള്ളവർ എന്നർത്ഥം വരുന്ന മൂപ്പന്മാരുടെ ഒരു ഭരണസംഘമാണ് (Governing Body) യഹോവയുടെ സാക്ഷികളുടെ ദൈവശാസ്ത്രത്തിനും,പ്രവർത്തനത്തിനും മേൽനോട്ടം നടത്തുന്നത്.ഇവർ പരിശുദ്ധാത്മാവിനാൽ അഭിഷേകം ചെയ്യപ്പെട്ടവർ ആണെന്ന് അവർ വിശ്വസിക്കുന്നു. ഒന്നാം നൂറ്റാണ്ടിലെ ആദിമക്രിസ്ത്യാനികൾ  ഒരു ഭരണസംഘത്താലാണ് നയിക്കപ്പെട്ടത് എന്നവർ  വിശ്വസിക്കുന്നതിനാലാണ് ഇവരും അങ്ങനെ പിന്തുടരുന്നത്. അമേരിക്കൻ ഐക്യനാടുകളിലെ ന്യൂയോർക്കുള്ള,ബ്രൂക്ക്ലിനാണ് ഇവരുടെ ആസ്ഥാനം. 

ഭരണസംഘം അംഗസംഘ്യ വ്യത്യാസപ്പെടാവുന്ന ഒരു കുട്ടം പുരുഷന്മാരാലുള്ള കൂട്ടമാണ്, എന്നാൽ 2010 മുതൽ എട്ടു പേരായി തുടരുന്നു. ഇവരുടെ അംഗത്വത്തിന് തെരഞ്ഞെടുപ്പ് ഇല്ല,നിലനിൽക്കുന്ന അംഗങ്ങൾ തന്നെ പുതിയ അംഗങ്ങളെ തിരഞ്ഞെടുക്കുന്നു. ഭരണസംഘം ദൈവത്തിന്റെ വിശ്വസ്തനും ബുദ്ധിമാനുമായ ദാസൻ വർഗ്ഗത്തിന്റെ(അഭിഷിക്തരെന്ന് സ്വയം വെളിപ്പെടുത്തുന്ന ഇപ്പോൾ ഏകദേശം 10,000 യഹോവയുടെ സാക്ഷികളുടെ) വക്താക്കളായി വിശേഷിപ്പിക്കപ്പെടുകയും,അവരെ വിശ്വസ്തനും ബുദ്ധിമാനുമായ ദാസൻ വർഗ്ഗത്തെ പ്രതിനിധീകരിച്ച് ലോകവ്യാപകമായി സാക്ഷികൾക്ക് ആത്മീയ ഭക്ഷണം വിതരണം ചെയ്യാൻ നിയമിതരായവരായി പറയപ്പെടുന്നു. എന്നിരുന്നാലും,ഫലത്തിൽ ഇവർ പ്രസിദ്ധീകരണങ്ങൾ എഴുതുമ്പൊഴോ,പഠിപ്പിക്കലുകൾക്ക് മാറ്റം വരുതുമ്പൊഴോ ഇവരുടെ ഹെഡ്ക്വട്ടേഴ്സിലെ അംഗങ്ങളൊടല്ലാതെ മറ്റാരോടും അഭിപ്രായം തേടുന്നില്ല.ആദിമക്രിസ്ത്യാനികൾ തീരുമാനങ്ങളെടുക്കാൻ എല്ലാക്രിസ്ത്യാനികളുടെയും സമ്മതം തേടിയില്ല എന്നിവർ പഠിപ്പിക്കുന്നതിനാലാണ് അങ്ങനെ ചെയ്യുന്നത്. 

ഭരണസംഘമാണ് ഇവരുടെ പ്രസിദ്ധീകരണം,അസംമ്പ്ലി പരിപാടികളുടെ ആസൂത്രണം,സുവിഷേശിക്കൽ വേല എന്നിവയ്ക്ക് മേൽനോട്ടം നടത്തുന്നത്. ബ്രാഞ്ച് കമ്മിറ്റികളുടെ നിയമനം,ഡിസ്ട്രിക്റ്റ് മേൽവിചാരകൻമാരുടെ നിയമനം,സഞ്ചാര മേൽവിചാരകൻമാരുടെ നിയമനം എന്നിവ ഇവർ നേരിട്ട് നടത്തുന്നു.ബ്രാഞ്ച് കമ്മിറ്റി ഭരണസംഘത്തിൽ നിന്ന് നേരിട്ട് നിർദ്ദേശങ്ങൾ അനുസരിക്കുന്നു.

## കമ്മിറ്റികൾ
1977 മുതൽ ഭരണസംഘത്തിനു കീഴിൽ ആറ് കമ്മിറ്റികളും രൂപീകരിച്ചിരിക്കുന്നു.ഈ കമ്മിറ്റികൾക്ക് ഭരണാസംഘം മേൽനോട്ടം നടത്തുന്നു.
### പേഴ്സണൽ കമ്മിറ്റി
ലോകമെമ്പാടുമായി യഹോവയുടെ സാക്ഷികളുടെ ബ്രാഞ്ച് ഒഫീസുകളിൽ സേവിക്കുന്ന ഏതാണ്ട് 20,000 ബെഥേൽ അംഗങ്ങളുടെ ആത്മീയവും ഭൗതികവുമായ ക്ഷേമത്തിനു മേൽനോട്ടം നടത്തുന്നത് പേഴ്സണൽ കമ്മിറ്റി ആണ്.

### പബ്ലിഷിങ് കമ്മിറ്റി
ബ്രാഞ്ച് ഒഫീസുകൾക്ക് ആവശ്യമായ സാധനസാമഗ്രികൾ വാങ്ങുന്നതിനും,അവയുടെ മുന്നേറ്റത്തിനും മേൽനോട്ടം നടത്തുന്നത് പബ്ലിഷിങ് കമ്മിറ്റിയാണ്.

### സർവീസ് കമ്മിറ്റി
യഹോവയുടെ സാക്ഷികളുടെ വീടുതോറുമുള്ള പ്രവർത്തനങ്ങൾക്കും, സഭയിലെ കാര്യങ്ങൾക്കും മേൽനോട്ടം നടത്തുന്നത് സര്വീസ് കമ്മിറ്റിയാണ്.

### ടീച്ചിങ് കമ്മിറ്റി
യഹോവയുടെ സാക്ഷികളുടെ കൺവെൻഷൻ പരിപാടികൾക്കും ,മറ്റ് പഠിപ്പിക്കൽ ക്ലാസുകൾക്കും മേൽനോട്ടം നടത്തുന്നത് ടീച്ചിങ് കമ്മിറ്റിയാണ്.

### റൈറ്റിങ് കമ്മിറ്റി
യഹോവയുടെ സാക്ഷികളുടെ വീക്ഷാഗോപുരം,ഉണരുക പോലുള്ള മറ്റനേകം പ്രസിദ്ധീകരണങ്ങൾക്കുള്ള വിഷയങ്ങൾ തെരഞ്ഞെടുക്കുന്നതും എഴുതുന്നതും റൈറ്റിങ് കമ്മിറ്റിയാണ്.

### കോ-ഒർഡിനേറ്റേയ്സ് കമ്മിറ്റി
മുകളിൽ പറഞ്ഞ അഞ്ചു കമ്മിറ്റികളുടെ കോ-ഒർഡിനേറ്റർമാർ ചേർന്ന കോ-ഒർഡിനേറ്റേയ്സ് കമ്മിറ്റി അവയെല്ലാം ശരിയാംവണ്ണം യോജിപ്പിൽ പ്രവർത്തിക്കുന്നുവെന്ന് ഉറപ്പുവരുത്തുന്നു.

## കുടുതലായ വായന
*എന്താണ്‌ യഹോവയുടെ സാക്ഷികളുടെ ഭരണസംഘം? - യഹോവയുടെ സാക്ഷികളുടെ ഔദ്യോഗിക വെബ്‌സൈറ്റിൽ നിന്ൻ (ശേഖരിച്ചത് : 13-02-2016)

## അവലംബം
ഇഞ്ചക്കാടൻ മത്തായി & സൺസ്

അനിൽ ബാബുവിന്റെ സംവിധാനത്തിൽ ഇന്നസെന്റ്, ജഗദീഷ്, സുരേഷ് ഗോപി, ഉർവശി എന്നിവർ പ്രധാനവേഷങ്ങളിൽ അഭിനയിച്ച് 1993-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***ഇഞ്ചക്കാടൻ മത്തായി & സൺസ്***. ജൂബിലന്റ് പ്രൊഡക്ഷൻസിന്റെ ബാനറിൽ സജി തോമസ് നിർമ്മിച്ച ഈ ചിത്രം വിതരണം ചെയ്തത് ജൂബിലന്റ് റിലീസ് ആണ്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് കലൂർ ഡെന്നീസ് ആണ്.

## അഭിനേതാക്കൾ

## സംഗീതം
ബിച്ചു തിരുമല എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് എസ്.പി. വെങ്കിടേഷ് ആണ്. ഗാനങ്ങൾ വിപണനം ചെയ്തത് തരംഗിണി.
; ഗാനങ്ങൾ
# മധുരം ചോരും – കെ.ജെ. യേശുദാസ്
# പാതിരാകൊട്ടാരങ്ങളിൽ – കെ.എസ്. ചിത്ര
# തബല തിമിലമേളം – കെ.ജെ. യേശുദാസ്

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''ഇഞ്ചക്കാടൻ മത്തായി & സൺസ്''  – മലയാളസംഗീതം.ഇൻഫോ

വർഗ്ഗം:1993-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അനിൽ ബാബു സംവിധാനം ചെയ്ത ചലച്ചിത്രങ്ങൾ
വർഗ്ഗം:കലൂർ ഡന്നീസ് തിരക്കഥ എഴുതിയ ചലച്ചിത്രങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:എസ്.പി. വെങ്കിടേഷ് സംഗീതം നൽകിയ ചിത്രങ്ങൾ
വർഗ്ഗം:ബിച്ചു-വെങ്കിടേഷ് ഗാനങ്ങൾ
വർഗ്ഗം:പി.സി മോഹനൻ ചിത്രസംയോജനം ചെയ്ത ചലച്ചിത്രങ്ങൾ
വെള്ളരി

നിലത്ത് പടർന്ന് വളരുന്ന ഒരു സസ്യമാണ് **വെള്ളരി** (ഇംഗ്ലീഷ്: Cucumber *കുക്കുംബർ*). കക്കിരിക്ക, കത്തിരിക്ക എന്നും ഇത് അറിയപ്പെടുന്നു. കുക്കുർബിറ്റേസി കുടുംബത്തിൽ പെടുന്നു .
ഇന്ത്യ ജന്മദേശമായിടുള്ള ഈ സസ്യത്തിന് പല വകഭേദങ്ങൾ ഉണ്ട്. മനുഷ്യൻ ആദ്യമായി ഉപയോഗിച്ചു തുടങ്ങിയെന്ന് കരുതപ്പെടുന്ന ഒരു പച്ചക്കറിയിനമാണ് വെള്ളരി വർഗ്ഗം.

### കണിവെള്ളരി

സ്വർണ്ണനിറത്തിലുള്ള ഫലമുള്ളവ വെള്ളരി (കണിവെള്ളരി - Oriental Pickling Melon) എന്ന്ന്നറിയപ്പെടുന്നു ഇതിന്റെ ഫലം നീണ്ടുരുണ്ടതും അഗ്രഭാഗങ്ങൾക്ക് കനം കുറഞ്ഞതുമാണ്.
ഹിന്ദുമത വിശ്വാസികൾ വിഷുക്കണി ഒരുക്കുന്നതിന് വെള്ളരിയുടെ പാകമായ ഫലം ഉപയോഗിച്ചുപോരുന്നു.

### സാലഡു് വെള്ളരി

വെള്ളരിയുടെ മറ്റോരു വകഭേദമാണ് സാലഡു് വെള്ളരി എന്നറിയപ്പെടുന്ന കക്കിരി അഥവാ മുള്ളൻ വെള്ളരി. ഇതിന്റെ ഇളം കായ്കൾ പച്ചയ്ക്ക് തിന്നാം. ശാസ്ത്രനാമം കുക്കുമിസു് സ്റ്റൈവസു് (Cucumis sativus) എന്നാണ്.

### ദോസകായി

ഇന്ത്യയിൽ തന്നെ കണ്ടുവരുന്ന മറ്റൊരു വകഭേദമാണ് ദോസകായി (Dosakai). ഇതിന്റെ ഫലം ഉരുണ്ട ആകൃതിയിൽ മഞ്ഞ നിറത്തിൽ കാണപ്പെടുന്നു. സാമ്പാർവയ്ക്കാനും മറ്റുകറികളുണ്ടാക്കാനും അച്ചാറിടാനും ഇത് സാധാരണയായി ഉപയോഗിക്കുന്നു.

## ഗെർകിൻ

സാലഡു് വെള്ളരിയുടെ കൂട്ടത്തിൽപ്പെടുന്ന ഒരിനം വെള്ളരിയാണ് ഗെർകിൻ (Gherkins). യൂറോപ്യൻ രാജ്യങ്ങളിലാണ് വ്യാപകമായി കൃഷിചെയ്യപ്പെടുന്നത്. അച്ചാറിടാൻ ഉപയോഗിക്കുന്നു. . ഈ ഇനത്തിന്റെ സങ്കരയിനമായ *കാലിപ്സോ* കേരളത്തിലെ കൃഷിക്ക് അനുയോജ്യമാണ്.

## മധുര വെള്ളരി

ഉഷ്ണമേഖലാരാജ്യങ്ങളിൽ വളരെയധികം ഉപയോഗിക്കപ്പെടുന്ന ഒരിനം വെള്ളരിയാണ് മധുരവെള്ളരി. മസ്കു മെലൻ എന്നപേരിലറിയപ്പെടുന്നു. പ്രധാനഭക്ഷണത്തിനുശേഷം കഴിയ്ക്കുന്ന പഴമായിട്ടാണ് ഇതറിയപ്പെടുന്നത്. 

## മുള്ളൻ കക്കിരി

ആഫ്രിക്കൻ മുള്ളൻ കക്കിരി, ഇംഗ്ലീഷ് തക്കാളി എന്നൊക്കെ അറിയപ്പെടുന്നു.  ആഫ്രിക്കയാണ് ഇതിന്റെ ജന്മദേശം. മരുഭൂമി പ്രദേശങ്ങളിൽ നന്നായി വിളയുന്നു. ന്യൂസിലാന്റ്, ആസ്ത്രേലിയ, ചിലി, കാലിഫോർണിയ എന്നി പ്രദേശങ്ങളിൽ ഇത് നന്നായി വളരുന്നു. ഇന്ത്യയിൽ ഈ വിള അപൂർവ്വമായെ കാണുന്നുള്ളൂ. ഗൾഫ്, യൂറോപ്യൻ രാജ്യങ്ങൾ വലിയ വില നൽകി മുള്ളൻ കക്കിരി ഇറക്കുമതി ചെയ്യുന്നു. പഴുത്ത കായ്കൾ ഉപയോഗിച്ച് തയ്യാറാക്കിയ പാനീയം വളരെ ആരോഗ്യപ്രദമാണ്. ചെറിയ കായ്കൾ സാലഡിനു ഉപയോഗിക്കുന്നു.

## ചിത്രങ്ങൾ

File:Cucumber_-_വെള്ളരി_01.JPG|വെള്ളരി ഇലകൾ
File:Cucumber_-_വെള്ളരി_02.JPG|വെള്ളരി
പ്രമാണം:Kani-vellari.jpg|കണിവെള്ളരി
പ്രമാണം:Kurkkuja.jpg|കക്കിരിക്ക
ചിത്രം:GNTdosakai.jpg|ദോസകായി
പ്രമാണം:Cucumber and cross section.jpg|വെള്ളരിക്കായും അതിന്റെ നെടുകെയുള്ള ഛേദവും


## അവലംബം

വർഗ്ഗം:വെള്ളരികൾ
വർഗ്ഗം:കുക്കുർബിറ്റേസീ
വർഗ്ഗം:കേരളത്തിലെ സസ്യജാലം
കടപ്പാല

യൂഫൊർബിയേസീ സസ്യക്കുടുംബത്തിൽ പ്പെട്ട ഒരു കണ്ടൽ വൃക്ഷമാണ് **കടപ്പാല**. ശാസ്ത്രനാമം *എക്സ്കോക്കേറിയ അഗലോച്ച*
*(Excoecaria agallocha)*.  കണ്ണാമ്പൊട്ടി അഥവാ കമ്മട്ടി എന്നും പേരുണ്ട്.  ഇന്ത്യയിൽ നദികളുടെ ഡെൽറ്റാ പ്രദേശങ്ങളിലാണ് ഈ സസ്യം ധാരാളമായി കാണുന്നത്.  ബർമ്മയുടെ തീരപ്രദേശങ്ങളിലും, ശ്രീലങ്ക ,ആൻഡമാൻ--നിക്കൊബാർ ദ്വീപുകൾ, ഉത്തര ആസ്ട്രേലിയ, ന്യൂ കലിഡോണിയ എന്നിവിടങ്ങളിലും കടപ്പാല വളരുന്നുണ്ട്.

ഇടതൂർന്ന ശാഖകളോടു കൂടിയ ഒരു ചെറിയ നിത്യഹരിതവൃക്ഷമാണിത്.  ഇതിന്റെ എരിവുള്ള കറ തൊലിപൊള്ളിക്കാൻ ശക്തിയുള്ളതാകുന്നു.  കണ്ണിൽപ്പെട്ടാൽ അന്ധതയുണ്ടാവാനും  മുറിവുകളിലോ പെട്ടാൽ നീറ്റലുണ്ടാവാനും സാധ്യതയുണ്ട്.  കടും പച്ചനിറത്തിലുള്ള ഇലകൾ ഏകാന്തരമായി ക്രമീകരിച്ചിരിക്കുന്നു.  അനുപർണങ്ങൾ ഉണ്ട്.  കടപ്പാലയുടെ പൂക്കൾ വളലരെ ചെറുതും മഞ്ഞ കലർന്ന പച്ച നിറത്തോടു കൂടിയതുമാണ്.  സൗരഭ്യമുള്ള ഈ പൂക്കൾ കുലകളായിട്ടാണ് ഉണ്ടാകുന്നത്.  പൂക്കൾ ഏകലിംഗി (unisexual) കൾ ആയിരിക്കും.  സഹപത്രത്തോടുകൂടിയ ആൺപൂവിൽ മൂന്നു ചെറിയ ദളങ്ങളും മൂന്നു കേസരങ്ങളും കാണാം; ഇവ പ്രകീലകങ്ങളിൽ (spikes) ക്രമീകരിക്കപ്പെട്ടിരിക്കും. ചെറിയ റെസീം (raceme) പൂങ്കുലകളിൽ  ക്രമീകരിക്കപ്പെട്ടിട്ടുള്ള പെൺപുഷ്പങ്ങളിൽ മൂന്ന് അണ്ഡപർണ (carpels) ങ്ങളോടുകൂടിയ ഊർധ്വാവസ്ഥയിലുള്ള അണ്ഡാശയമാണുള്ളത്.

കടപ്പാലയുടെ കറ വിരേചനത്തിനും ഗർഭച്ഛിദ്രത്തിനും ഔഷധമായി ഉപയോഗിക്കാറുണ്ട്; ഇത് മത്സ്യങ്ങൾക്കു വിഷമാണ്. കടപ്പാലയുടെ ഇലയ്ക്കും നേരിയതോതിൽ വിഷാംശമുണ്ട്.

## അവലംബം

## പുറംകണ്ണികൾ
* http://www.idosi.org/gjp/3%283%2909/2.pdf
* http://www.kartuz.com/pc/51647/7RFPH/Excoecaria+cochinchinensis.html 
* http://pubs.acs.org/doi/abs/10.1021/np990366t
* http://www.mozambiqueflora.com/speciesdata/genus.php?genus_id=870

## ചിത്രശാല


Image:Excoecaria agallocha (Blind Your Eye) W IMG_6949.jpg|*കടപ്പാല* ആന്ധ്രാപ്രദേശിലെ കൃഷ്ണ വൈൽഡ് ലൈഫ് സെങ്ച്വറിയിൽ നിന്നുള്ള ദൃശ്യം
Image:Excoecaria agallocha (Blind Your Eye) W IMG_6930.jpg|*കടപ്പാല* ആന്ധ്രാപ്രദേശിലെ കൃഷ്ണ വൈൽഡ് ലൈഫ് സെങ്ച്വറിയിൽ നിന്നുള്ള ദൃശ്യം
Image:Excoecaria agallocha (Blind Your Eye) W2 IMG_6930.jpg|*കടപ്പാല* ആന്ധ്രാപ്രദേശിലെ കൃഷ്ണ വൈൽഡ് ലൈഫ് സെങ്ച്വറിയിൽ നിന്നുള്ള ദൃശ്യം
Image:Excoecaria agallocha (Blind Your Eye) W IMG_6928.jpg|*കടപ്പാല* ആന്ധ്രാപ്രദേശിലെ കൃഷ്ണ വൈൽഡ് ലൈഫ് സെങ്ച്വറിയിൽ നിന്നുള്ള ദൃശ്യം

 
## അവലംബം


വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ

വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഗാസിയാബാദ് ഭവിഷ്യനിധി കുംഭകോണം

ഇന്ത്യയിൽ ഉത്തരപ്രദേശ് സംസ്ഥാനത്തെ ഗാസിയാബാദ് ജില്ലാക്കോടതിയിലെ മൂന്നും നാലും ശ്രേണികളിൽ പെട്ട ജീവനക്കാരുടെ ഭവിഷ്യനിധി നിക്ഷേപങ്ങളിൽ(Provident Fund Accounts) നിന്ന് 2000-ത്തിനും 2008-നും ഇടയ്ക്ക് വ്യാജരേഖകളുടെ ആശ്രയത്തിൽ നടന്നതായി ആരോപിക്കപ്പെടുന്ന ധനചോരണമാണ്‌  **[[ഗാസിയാബാദ്]] ഭവിഷ്യനിധി കുംഭകോണം** എന്നറിയപ്പെടുന്നത്. 658 ലക്ഷം രൂപയാണ്‌ ഈ തട്ടിപ്പിൽ ജീവനക്കാരുടെ ഭവിഷ്യനിധി നിക്ഷേപങ്ങളിൽ നിന്ന് ചോർത്തപ്പെട്ടതായി പറയപ്പെടുന്നത്.  2000-മാണ്ട് ഏപ്രിൽ മാസം തുടങ്ങി 2008 ഫെബ്രുവരി വരെയുള്ള കാലത്ത്, കോടതിയിലെ കീഴേക്കിട ജീവനക്കാരുടെ പേരിൽ ഭവിഷ്യനിധി നിക്ഷേപങ്ങളിൽ നിന്ന് കൊടുത്ത 792 ലക്ഷം രൂപയ്ക്കുള്ള 781 ട്രഷറി ചെക്കുകൾ പരിശോധിച്ച കേന്ദ്ര കുറ്റാന്വേഷണ വിഭാഗം അവയിൽ 658,67,892 രൂപയ്ക്കുള്ള 482 ചെക്കുകൾ വ്യാജരേഖകളുടെ അടിസ്ഥാനത്തിൽ അനധികൃതമായി നൽകിയവയാണെന്ന് കണ്ടെത്തി.    കോടതിയിലെ ഖജനാവുദ്യോഗസ്ഥനായിരുന്ന അശുതോഷ് അസ്താനായാണ്‌ ഈ കുംഭകോണത്തിന്റെ മുഖ്യ ആസൂത്രകനായി ആരോപിക്കപ്പെട്ടിട്ടുള്ളത്. ജില്ലാക്കോടതിയിലെ ന്യായാധിപന്മാരിൽ ചിലരുടെ പങ്കാളിത്തത്തോടെയാണ്‌ ഈ തട്ടിപ്പ് നടന്നതെന്ന് ആരോപണമുണ്ട്.  ആരോപണവിധേയരായ ന്യായാധിപന്മാരിൽ ഒരാൾ പിന്നീട് ഭാരതീയ സുപ്രീം കോടതിയിലും, എട്ടു പേർ അലഹബാദ് ഹൈക്കോടതിയിലും, ഓരോരുത്തർ വീതം ഉത്തരാഖണ്ഡ്, കൊൽക്കത്ത ഹൈക്കോടതികളിലും ന്യായാധിപന്മാരായി.

ഗാസിയാബാദ് ജില്ലക്കോടതിയിൽ, കേന്ദ്ര കുറ്റാന്വേഷണവിഭാഗത്തിന്റെ പ്രത്യേക ജഡ്ജിയും വിജിലൻസ് അധികാരിയുമായിരുന്ന രമാ ജെയിനിന്റെ അന്വേഷണത്തിലാണ്‌ ഈ തട്ടിപ്പ് ആദ്യമായി വെളിപ്പെട്ടത്.  ഈ ആരോപണവുമായി ബന്ധപ്പെട്ട് ആകെ അറസ്റ്റു ചെയ്യപ്പെട്ടത്, മുഖ്യ ആസൂത്രകനായി പറയപ്പെടുന്ന ഖജനാവുദ്യോഗസ്ഥൻ അശുതോഷ് അസ്താന ആണ്‌.  2009 ഒക്ടോബർ മാസത്തിൽ അയാൾ ഉത്തരപ്രദേശത്തെ ദാസ്നാ ജില്ലാ ജെയിലിൽ രഹസ്യമയമായ സാഹചര്യങ്ങളിൽ മൃതിയടഞ്ഞു. രോഗാവസ്ഥയിൽ ആല്ലായിരുന്ന അസ്താനയെ വിഷം കൊടുത്തു കൊല്ലുകയായിരുന്നെന്ന് കുടുംബാംഗങ്ങൾ ആരോപിച്ചു.
 
## അവലംബം
അവധി ഭക്ഷണവിഭവങ്ങൾ

thumb|left|150px|അവധി ഭക്ഷണവിഭവങ്ങളിൽ കബാബ് പ്രധാനമാണ്‌
thumb|right|150px|നവരതൻ കുറുമ
വടക്കേ ഇന്ത്യയിലെ സംസ്ഥാനമായ ഉത്തർ‌പ്രദേശിന്റെ തലസ്ഥാനമായ  ലഖ്‌നൗ ഉൾപ്പെടുന്ന അവധ് മേഖലയിലുള്ള ഭക്ഷണവിഭവങ്ങളെ **അവധി**  (**Awadhi Cuisine**) (, ) എന്നുപറയുന്നു. മദ്ധ്യേഷ്യയിലെയും, മദ്ധ്യപൂർവ്വദേശത്തേയും ഭക്ഷണരീതികളോട് ഈ രീതിക്ക് സാമ്യമുണ്ട്. അവധി ഭക്ഷണരീതിയിൽ സസ്യാഹാരവും, മാംസാഹാരവും സാധാരണമാണ്.

മുഗൾ പാചകരീതിയിൽ നിന്നും പലതും കടം കൊണ്ടാണ് അവധി പാചകരീതി വികസിച്ചത്. കശ്മീർ, പഞ്ചാബ് , ഹൈദരബാദ് എന്നിവടങ്ങളിലെ ഭക്ഷണരീതികളുമായും ഇതിനു സാമ്യമുണ്ട്. നവാബി ഭക്ഷണരീതികൾക്ക് അവധ് പേരുകേട്ടതാണ്‌. 

അവധി പാചകക്കാരെ *ബാവർ‌ച്ചി* എന്നാണ് വിളിക്കുന്നത്.  ദം പാചകരീതി ഇവരുടെ സംഭാവനയാണ്. കനലിന്റെ ചെറിയ ചൂടിൽ ഭക്ഷണം പാചകം ചെയ്തെടുക്കുന്ന രീതിയാണ്‌ ഇത്.  കബാബ്, കോർമ, ബിരിയാണി, കാലിയ, കുൽ‌ച്ച, സർദ, ശീർമൽ, റുമാലി റൊടി, വർകി പറാട എന്നിവയാണ്‌ ഇവിടത്തെ ഭക്ഷണവിഭവങ്ങളിൽ പ്രധാനം.

ഇവരുടെ വിഭവങ്ങളിൽ അതിന്റെ വ്യത്യസ്തതക്ക് പുറമേ, ഇതിൽ ചേർക്കുന്ന ഘടകങ്ങളായ മട്ടൺ, പനീർ,  മറ്റ് സുഗന്ധവ്യഞ്ജനങ്ങൾ  എന്നിവയും അതിന്റെ തനതായ രുചിയിൽ പ്രധാന പങ്ക് വഹിക്കുന്നു.

## വിഭവങ്ങൾ

ചില പ്രധാന അവധ് ഭക്ഷണവിഭവങ്ങൾ താഴെപ്പറയുന്നവയാണ്‌. :

* അദ്രകി മുർഗ് 
* ആൽ‌മണ്ട് കുൾഫി 
* ആൽമണ്ട് സീര
* ബദാം ഹൽ‌വ
* ബൂന്ദി റായ്ത
* ക്യാരട്  ഹൽ‌വ
* ചിക്കൻ കോർമ
* ദഹി ഗോസ്റ്റ്
* ദഹി വട
* ഡക് പാൻ‌കേക്ക്
* ഫിഷ് കബാബ്
* മരവിപ്പിച്ച പനീർ മസാല
* ഗലൗടി കബാബ്
* ഗ്രീൻ പീസ് പറാന്ത
* ഗുജിയ 
* ഗുലാബ് ജാമുൻ
* ഗുൽ‌ഖണ്ട് പേട
* ഇമാർതി 
* ഇന്ത്യൻ കീമ
* ജലേബി
* കചോരി
* കദ്ദു കി ഖീർ
* കാഞ്ചി കെ വട
* കാത്തി കബാബ് 
* കേലേ കി സബ്ജി 
* ഖാജ
* കോഫ്ത കറി
* കുർമുറ ലഡ്ഡു
* കുത്തു പറാത്ത
* ലച്ചാ പറാത്ത
* ലാംബ് കബാബ്
* മലായി കോഫ്ത 
* മാംഗോ ബർഫി
* മേതി പറാത്ത
* മൂംഗ് കി ഹൽ‌വ
* മോത്തിച്ചൂർ ലഡ്ഡു
* മുർഗ് മുസൽ‌മാൻ 
* മഷ്റൂം ബിരിയാണി
* മട്ടൺ കബാബ്
* നാൻ
* നർഗീസി കോഫ്ത
* നവരതൻ കുറുമ 
* നവരതൻ പുലാവ് 
* നവാബി കറി
* പാലക് പനീർ
* പനീർ കോർമ
* പനീർ സ്റ്റഫ്ഡ് പറാത്ത
* പനീർ ടിക്ക
* പാപ്ടി
* പീസ് പുലാവ്
* ഫിർണി 
* റബ്ടി
* സമോസ
* ശാഹി പനീർ
* ശമ്മി കബാബ്
* തഹരി
* തണ്ടൈ
* തിൽ പാപ്ടി
* വെജിറ്റബിൾ ബിരിയാണി 
* വെജിറ്റബിൾ പുലാവ്
* യാഖ്നി പുലാവ്
* സാഫ്രാണി പുലാവ്

## അവലംബം

## പുറത്തേക്കുള്ള കണ്ണികൾ
* Awadhi Cuisine
* From the kitchens of Awadh by Mita Kapur 
* Indian Ambassador opens The thirteen-day Indian Food Festival 'Awadhi 'Lucknowi' in Doha
പഞ്ചാബി ഭക്ഷണരീതികൾ

ഇന്ത്യയുടെ വടക്ക് പടിഞ്ഞാറ് ഭാഗത്തേയും പാകിസ്താന്റെ കിഴക്ക് ഭാഗവും ചേർന്ന  പഞ്ചാബ് പ്രദേശത്തെ ഭക്ഷണരീതികളെ പൊതുവായി പറയുന്നതാണ് **പഞ്ചാബ് പാചകരീതികൾ** (ഇംഗ്ലീഷ്:**Punjabi cuisine**, ,  *punjabi pakawan*) . ഈ ഭക്ഷണരീതിയിൽ പാകിസ്താന്റെ പടിഞ്ഞാറ് ഭാഗത്തുള്ള ചില ഭാഗത്തേയും ഉൾപെടുന്നു. ഇതിൽ സസ്യാഹാരവും, മാംസാഹാരവുമായ ഭക്ഷണ രീതികൾ ഉൾപ്പെടുന്നു. വീട്ടിലുണ്ടാക്കുന്ന ഭക്ഷണരീതികളും, ഇവിടുത്തെ ഭക്ഷണശാലകളിൽ ഉണ്ടാക്കുന്ന രീതികളും വളരെ വ്യത്യസ്തമായ രുചി ഭേദങ്ങളാണുള്ളത്. ഭക്ഷണശാലകളിൽ ധാരാളമായി വെണ്ണ, ക്രീം എന്നിവ ധാരാളമായി ഉപയോഗിക്കുന്നു. പക്ഷേ, വീടുകളിൽ ഉണ്ടാക്കുന്ന അതേ ഭക്ഷണം കൂടുതൽ ഗോതമ്പിനെ ആശ്രയിച്ചാണ്‌. 
പഞ്ചാബ് ഭാഗത്ത് തന്നെ പല രീതിയിലുള്ള അഭിരുചികളുണ്ട്. അമൃതസർ ഭാഗത്തെ ജനങ്ങൾ കൂടുതലായും സ്റ്റഫ് ചെയ്ത പറാഠകളും, പാൽ ഉല്പ്പനങ്ങളും ഇഷ്ടപ്പെടുന്നു. ഈ ഭാഗത്ത് നല്ല പാലുല്പ്പന്നങ്ങളുടെ ഉത്പാദനവും കൂടുതലാണ്‌. ചില പ്രത്യേക വിഭവങ്ങൾ പഞ്ചാബിന്റെ മാത്രമായുള്ളതാണ്‌. ഇതിൽ ചിലത് മാ ദി ദാൽ, സരോം ദ സാഗ് (സർസോം കാ സാഗ്) എന്നിവ.

## ചില പ്രധാന വിഭവങ്ങൾ

### നോൺ വെജിറ്റേറിയൻ
[thumb|left|150px|[Tandoori chicken|തന്തൂരി ചിക്കൻ  ഒരു ജനപ്രിയവിഭവമാണ്‌ ]]

* ചിക്കൻ - തന്തൂരി ചിക്കൻ, ബട്ടർ ചിക്കൻ, ചിക്കൻ ടിക്ക
* ആട് - രോഗൻ ജോഷ്, ഭുന ഘോസ്റ്റ്, കടായി ഘോസ്റ്റ്, റാൻ ഘോസ്റ്റ്, ദാൽ ഘോസ്റ്റ്, സാഗ് ഘോസ്റ്റ്, നിഹാരി ഘോസ്റ്റ്, രാര ഘോസ്റ്റ്, പായെ ദ ശോർഭ
* ബീഫ് - നിഹാരി ബീഫ് ,  ബീഫ് പസന്ത, കടായി ബീഫ്, 
* മത്സ്യം - അമൃതസരി ഫിഷ്, തന്തൂരി ഫിഷ്, ഫിഷ് ടിക്ക, ഫിഷ് പകോട
* കബാബ് - വിവിധതരം ചിക്കൻ , ആട്, ബീഫ് കബാബുകൾ
* ബിരിയാണി - ചിക്കൻ ബിരിയാണി , ആട് ബിരിയാണി.
* കീമ നാൻ - ചിക്കൻ കൊത്തിയരിഞ്ഞു നാനിനകത്ത് സ്റ്റഫ് ചെയ്തത്.  
* അച്ചാർ - ആട് അച്ചാർ 

### വെജിറ്റേറിയൻ

* സാരോം കാ സാഗ്, 
* മഷ്റൂം & ബീൻസ് സബ്ജി
* ദാൽ മഖനി/ദാൽ ഹണ്ടിPulses with butter. 
* രാജ്മ (Red kidney bean) and ചോറ്
* ദാൽ അമൃതസരി
* റോംഗി (Black eyed bean)
* ചോലെ (eaten with നാൻ or കുൽച്ച)
* Punj ratani dal

## ചിത്രശാല



File:Pakistani gobi aloo, seekh kebab, and beef karahi.jpg| പലവിധ പഞ്ചാബി വിഭവങ്ങൾ- ഗോബി ആലൂ, സീഖ് കബാബ്, ബീഫ് കടായി
File:Mint lassi.jpg|ഉപ്പിട്ട മിന്റ്  ലസ്സി പഞ്ചാബിൽ നിന്ന്
File:Mintparatha2.0.jpg|പഞ്ചാബിലെ മിന്റ് പറാത്ത


## അവലംബം

## പുറത്തേക്കുള്ള കണ്ണികൾ

വർഗ്ഗം:പഞ്ചാബി പാചകം
വർഗ്ഗം:ഇന്ത്യൻ പാചകം
വർഗ്ഗം:പാകിസ്താനി പാചകം
വർഗ്ഗം:പഞ്ചാബി ജനത
വർഗ്ഗം:വടക്കേ ഇന്ത്യൻ പാചകം
വർഗ്ഗം:ഏഷ്യൻ പാചകം
മഞ്ഞപ്ര ഗ്രാമപഞ്ചായത്ത്

എറണാകുളം ജില്ലയിലെ  അങ്കമാലി ബ്ലോക്കിലെ ഒരു ഗ്രാമപഞ്ചായത്താണ് **മഞ്ഞപ്ര**. കിഴക്ക് അയ്യമ്പുഴ പഞ്ചായത്ത് പടിഞ്ഞാറ് തുറവൂർ, കറുകുറ്റി, മൂക്കന്നൂർ പഞ്ചായത്തുകൾ തെക്ക് അയ്യമ്പുഴ, മലയാറ്റൂർ നീലേശ്വരം, തുറവൂർ പഞ്ചായത്തുകൾ വടക്ക് കറുകുറ്റി, അയ്യമ്പുഴ പഞ്ചായത്തുകൾ, തൃശ്ശൂർ ജില്ലയിലെ പരിയാരം പഞ്ചായത്ത് എന്നിവയാണ് പഞ്ചായത്തിന്റെ അതിരുകൾ. വടക്കും കിഴക്കും അതിർത്തികൾ നിബിഡവനങ്ങളാൽ ചുറ്റപ്പെട്ട ഈ പ്രദേശത്ത് കൃഷി ആണ് പ്രധാന ഉപജീവനമാർഗം.
## ചരിത്രം
കോഴിക്കോട് സാമൂതിരി 1756-ൽ  കൊച്ചി രാജ്യത്തെ ആക്രമിച്ച് ആലങ്ങാടും പറവൂരും ഉൾപ്പെടുന്ന പ്രദേശങ്ങൾ കൈവശപ്പെടുത്തി. യുദ്ധത്തിൽ പരാജയപ്പെട്ട കൊച്ചി രാജാവ് തിരുവിതാംകൂർ രാജാവുമായി സന്ധിചേർന്ന് കോഴിക്കോട് സാമൂതിരിയെ പരാജയപ്പെടുത്തി. എന്നാൽ യുദ്ധ സന്ധി പ്രകാരം കരപുറം ദേശവും, ആലങ്ങാടും, പറവൂരും 1764-ൽ തിരുവിതാംകൂറിനോട് ചേർക്കപ്പെടുകയും ചെയ്തു.. ഈ ഭരണമാറ്റത്തിന്റെ ഭാഗമായി ചേർക്കപ്പെട്ട ആലങ്ങാട് മണ്ഡപത്തിൽ ഉൾപ്പെട്ട പ്രവൃത്തി മഞ്ഞപ്ര ആയിരുന്നു. പ്രവൃത്തിയുടെ ഭരണത്തലവൻ ചന്ദ്രക്കാരൻ അയിരുന്നു. വന്യൂജുഡീഷ്യൽ അധികാരത്തിന് പുറമെ ക്ഷേത്രഭരണാധികാരവും ചന്ദ്രക്കാരനിൽ ആയിരുന്നു. ഈ ചന്ദ്രക്കാരൻ ഇരുന്ന സ്ഥലമാണ് പിന്നീട് ചന്ദ്രപ്പുര ആയി തീർന്നത്. ഇന്നും. മഞ്ഞപ്ര പഞ്ചായത്തിലെ ഒരു പ്രധാന നാൽകവല ആണ് ഇന്ന് ചന്ദ്രപ്പുര .
## ജീവിതോപാധി
നല്ല വളക്കൂറുള്ള മണ്ണാണ് മഞ്ഞപ്ര പഞ്ചായത്തിലേത്. അതുകൊണ്ട് തന്നെ കൃഷി ആണ് പ്രധാനമായും ജീവിതോപാധി. നല്ല കാലാവസ്ഥയും , ശുദ്ധജലലഭ്യതയും ഇവിടെ വിവിധ രീതിയിലുള്ള കൃഷി വളരുന്നതിനായി സഹായമാകുന്നു.

## ആരാധനാലയങ്ങൾ
*ഊരായ്മ ദേവസ്വം വക കാർപ്പിള്ളിക്കാവ് ക്ഷേത്രം.
*അമ്പാടത്ത് വക ശ്രീധർമ്മ ശാസ്താ ക്ഷേത്രം. 
* പുത്തൂർപ്പിള്ളി  ശ്രീകൃഷ്ണസ്വാമി ക്ഷേത്രം (തിരു: ദേവസ്വം ബോർഡിന്റെ ഭരണത്തിൽ)
*മാർ സ്ളീവാ ഫൊറോനാ പള്ളി. - 1401-ൽ പറവൂർ രാജാവ് ക്രിസ്തീയർക്കായി ദേവാലയം പണിയുന്നതിനായി നല്കിയതാണ്.

## വാർഡുകൾ
#എലവന്തി  	 
#മേരിഗിരി 	
#വടക്കുംഭാഗം 	 
#പുതുമന 	
#നടുവട്ടം ഈസ്റ്റ് 	
#നടുവട്ടം വെസ്റ്റ് 	 
#മുളരിപാടം 	
#കരിങ്ങാലിക്കാട് 	
#ചന്ദ്രപ്പുര 	 
#ആർ.സി. ചർച്ച് 	
#നടമുറി 	 
#തവളപ്പാറ ഈസ്റ്റ് 	 
#തവളപ്പാറ വെസ്റ്റ്

## സ്ഥിതിവിവരകണക്കുകൾ

## ഇത് കൂടി കാണുക
* മഞ്ഞപ്ര
## അവലംബം
വീട്ടുപൊടിയിലെ മൈറ്റ്

ആർത്രോപോഡ ഫൈലത്തിൽ , എട്ടുകാലി ജീവികൾ ഉൾപ്പെടുന്ന അരക്കിനിട വർഗത്തിൽ, അക്കാരിന ഉപ‌വർഗത്തിൽ , ഡേർമട്ടോഫഗോയിട്സ് (Dermatophagoides) ജെനുസ്സിൽ  പെട്ട, 300  മൈക്രോൺ (0.3mm) മാത്രം വലിപ്പമുള്ള ഒരു സൂക്ഷ്മ ജീവിയാണ് **വീട്ടു പൊടി മൈറ്റ്** : **house dust mite** (**HDM**). ഇതേ സ്വഭാവമുള്ള മറ്റു മൂന്നു  ജെനുസ്സുകൾ കൂടി ഉണ്ട്.  ഇവയിലെല്ലാം കൂടി 20 ഇനങ്ങൾ (Species) കണ്ടെത്തിയിട്ടുണ്ട്. ക്രീമും നീലയും കലർന്ന നിറം. ചതുരാകൃതി. അടിവശത്ത് നാല് ജോഡി കാലുകളും, ചില കാലുകളുടെ  അറ്റത്ത് ചെറിയ  മൂലാങ്കുരവും (Sucker ) ഉണ്ട്.  
## വളരുന്ന സ്ഥലങ്ങൾ
വീടും, മനുഷ്യർ പെരുമാറുന്ന മറ്റു സ്ഥലങ്ങളിലും ഉള്ള തറയിലെ പൊടി, ചവിട്ടു മെത്ത, കാർപെറ്റ്, തലയിണ, ഷീറ്റുകൾ, കർട്ടനുകൾ തുടങ്ങി ചൂടും ആർദ്രതയും കൂടിയ സ്ഥലങ്ങളിൽ പെറ്റു പെരുകുന്നു. കിടപ്പ് മുറി,  അടുക്കള എന്നിവ ഇവ കൂടുതൽ ഇഷ്ടപ്പെടുന്നു. ഒരു ഗ്രാം വീട്ടു പൊടിയിൽ നിന്നും 188   എണ്ണത്തെ വരെ കണ്ടെത്തിയിട്ടുണ്ട്. ഫംഗസ്(fungus ),  മനുഷ്യ ശരീരത്തിൽ നിന്നും പൊഴിയുന്ന  തൊലി -കോശങ്ങൾ, ആണ് പ്രധാന ഭക്ഷണം. എല്ലാ കാലാവസ്ഥയിലും ഭൂപ്രദേശങ്ങളിലും ഇവയെ കാണപ്പെടുന്നു  . മനുഷ്യന്റെ  ഉശ്ച്വാസ  വായുവിലെ ഈർപ്പവും ചൂടും മതി, ഇവക്കു  കിടക്കയിലും മെത്തയിലും ധാരാളമായി പെറ്റു പെരുകാൻ.

## ജീവ ചക്രം
പെൺ മൈറ്റ് ദിവസ്സം മൂന്നു മുട്ടകൾ വരെ ഇടും.  6 -12 ദിവസ്സങ്ങൾക്കുള്ളിൽ  ആറ്‌ കാലുള്ള ലാർവ വിരിയുന്നു. ഈ ലാർവയെ നിംഫ് എന്ന് വിളിക്കുന്നു. രണ്ടു നിംഫ് ഘട്ടങ്ങൾ 3 -4 ആഴ്ചക്കുള്ളിൽ പിന്നിട്ടു പൂർണ വളർച്ച എത്തുന്നു. 70  ദിവസം വരെ ജീവിക്കും.  ഇതിനിടയിൽ, 2000 വരെ ധൂളികൾ വിസ്സർജ്ജിക്കുന്നു,  ഇവ വളരുന്ന സ്ഥലത്തെ ഒരു ഗ്രാം പൊടിയിൽ നിന്ന് മാത്രമായി 188 ജീവികളെ  വരെ കണ്ടിട്ടുണ്ട്.

## മൈറ്റും രോഗങ്ങളും
ഈ ജീവിയും ഇവ ഉൽപ്പാദിപ്പിക്കുന്ന എല്ലാ വിസർജ്യ  വസ്തുക്കളും മിക്കവരിലും അലർജിക്ക് കാരണമായിത്തീരുന്നു. ഇവയുടെ അലർജി മൂലം ആസ്മയും. , ചൊറിച്ചിൽ, തുമ്മൽ, ചുമ, നീരുവന്നതോ പഴുപ്പുണ്ടാക്കുന്ന്തോ ആയ വട്ടച്ചൊറി (eczema), ചുവന്നകണ്ണ് , ശ്വാസം മുട്ടൽ എന്നിവ ഉണ്ടാകാം. ചില ആസ്മ രോഗികളുടെ ശ്വാസകോശത്തിലും കഫത്തിലും ഇവയെ കാണാറുണ്ട്‌. സിന്തെടിക് തലയിണകളിൽ ഇവയുടെ സാന്നിധ്യം 8 ഇരട്ടി കൂടുതലായി കണ്ടെത്തിയതായി ഒക്ടോബർ 1996 ലെ ബ്രിട്ടിഷ്  മെഡിക്കൽ ജേർണലിൽ രേഖപ്പെടുത്തിയിട്ടുണ്ട് .

## നിയന്ത്രണം
വീട്ടു പൊടി മൈറ്റ് അലർജി ആയിട്ടുള്ളവർ , ഈ കീടവുമായുള്ള  സമ്പർക്കം ഒഴിവാക്കുന്നതാണ് ഏറ്റവും നല്ല  പ്രതിരോധ മാർഗ്ഗം  മുറികൾ സോപ്പ് ഉപയോഗിച്ച് കഴുകി, ഉണക്കി പൊടി ഇല്ലാതെ വൃത്തി ആയി സൂക്ഷിക്കുക. ദിവസവും,കുറെ സമയത്തേക്കെങ്കിലും മുറികളിൽ നേരിട്ട് സൂര്യ പ്രകാശവും വായുവും കടക്കാൻ അനുവദിക്കുക. തലയിണ ഉറ, മെത്തക്കവർ, പുതപ്പു, കമ്പിളി , ചവിട്ടു മെത്ത, കാർപെറ്റ്, ജനൽ കർട്ടൻ എന്നിവ പതിവായി കഴുകി ഉണക്കി ഉപയോഗിക്കണം. ഇസ്തിരി ഇട്ടാൽ, വർദ്ധിച്ച ചൂട് കാരണം വീട്ടു പൊടി മൈറ്റ് നശിച്ചു പോകും.

## അവലംബം

#  P 187 ,Journal  Aerobiologia  vol -6  No .2 ,December  1992 , Springer  Netherlands 
#. Medical  Entomology  for  students by Mike , 4th  Ed , 2008 , Cambridge  University  Press.

## ഇതും കാണുക
* മൈറ്റ്

## പുറത്തേക്കുള്ള കണ്ണികൾ

* Dust Mite Information - Allergies, biology, control measures and locating dust mites 
*house dust mites on the UF / IFAS Featured Creatures Web site
കളിപ്പാട്ടം (ചലച്ചിത്രം)

വേണു നാഗവള്ളിയുടെ സംവിധാനത്തിൽ മോഹൻലാൽ, തിലകൻ, വിനീത്, ഉർവശി എന്നിവർ പ്രധാനവേഷങ്ങളിൽ അഭിനയിച്ച് 1993ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***കളിപ്പാട്ടം***. എ.ബി.ആർ. പ്രൊഡക്ഷൻസിന്റെ ബാനറിൽ അഷറഫ് നിർമ്മിച്ച ഈ ചിത്രം രമ്യ & അഭിനയ റിലീസ് ആണ് വിതരണം ചെയ്തത്. പി. ശ്രീകുമാർ ആണ് ഈ ചിത്രത്തിന്റെ കഥാകാരൻ. തിരക്കഥയും സംഭാഷണവും വേണു നാഗവള്ളി രചിച്ചു.

## അഭിനേതാക്കൾ

## സംഗീതം
ബിച്ചു തിരുമല, കോന്നിയൂർ ഭാസ് എന്നിവർ എഴുതിയ ഗാനങ്ങൾക്ക് സംഗീതം പകർന്നത് രവീന്ദ്രൻ ആണ്. ഗാനങ്ങൾ രഞ്ജിനി വിപണനം ചെയ്തിരിക്കുന്നു. 
; ഗാനങ്ങൾ
* കളിപ്പാട്ടമായ് കണ്മണി – കെ.ജെ. യേശുദാസ് (ഗാനരചന: കോന്നിയൂർ ഭാസ്)
* ചാച്ചിക്കോ കൊഞ്ചി കൊഞ്ചി – എം.ജി. ശ്രീകുമാർ
* വഴിയോരം – മോഹൻലാൽ, കെ.എസ്. ചിത്ര
* മൊഴിയഴകും മിഴിയഴകും – കെ.ജെ. യേശുദാസ്, കെ.എസ്. ചിത്ര (ഗാനരചന: കോന്നിയൂർ ഭാസ്)

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''കളിപ്പാട്ടം''  – മലയാളസംഗീതം.ഇൻഫോ

വർഗ്ഗം:1993-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വേണു നാഗവള്ളി സംവിധാനം ചെയ്ത ചലച്ചിത്രങ്ങൾ
തുറവൂർ ഗ്രാമപഞ്ചായത്ത് (എറണാകുളം ജില്ല)

എറണാകു​ളം ജില്ലയിലെ അങ്കമാലി ബ്ലോക്കിലെ ഒരു ഗ്രാമപഞ്ചായത്താണ് **തുറവൂർ ഗ്രാമപഞ്ചായത്ത്**. വടക്കുഭാഗത്ത് മൂക്കന്നൂർ, മഞ്ഞപ്ര പഞ്ചായത്തുകളും, കിഴക്കുഭാഗത്ത് മഞ്ഞപ്ര, മലയാറ്റൂർ-നീലേശ്വരം പഞ്ചായത്തുകളും, തെക്കുഭാഗത്ത് കാലടി പഞ്ചായത്തും, അങ്കമാലി മുനിസിപ്പാലിറ്റിയും, പടിഞ്ഞാറുഭാഗത്ത് അങ്കമാലി മുനിസിപ്പാലിറ്റിയും, കറുകുറ്റി, മൂക്കന്നൂർ പഞ്ചായത്തുകളുമാണ് തുറവൂർ പഞ്ചായത്തിന്റെ അതിരുകൾ.

## ചരിത്രം
വളരെ പുരാതനകാലം മുതൽക്കു തന്നെ ഇവിടെ ജനവാസം ഉണ്ടായിരുന്നു. എന്നാൽ കനത്ത പ്രകൃതിക്ഷോഭമോ , യുദ്ധമോ മറ്റു കെടുതികളോ കൊണ്ട് ഇവിടെ നിന്ന് ജനങ്ങൾ ഒഴിഞ്ഞുപോകുകയും, വളരെക്കാലം ഈ പ്രദേശം വനമേഖലയായി കിടന്നിരുന്നു. എന്നാൽ കാലം പോകെ ഇവിടെ വീണ്ടും ജനങ്ങൾ താമസത്തിനായി തെരഞ്ഞെടുക്കുകയും ചെയ്തു. 930-ൽ ചീനംചിറയിൽ പുരാതന കൽപടവുകളും കൽക്കെട്ടുകളും കണ്ടെത്തുകയുണ്ടായി. അതുപോലെ നാടിന്റെ പലഭാഗങ്ങളിലും കണ്ടെത്തിയ മുനിയറകളും , മൺഭരണികളും , പുരാതനമായ കൂട്ടാല ദേവീക്ഷേത്രവും , തേവർക്ഷേത്രവുമായി ബന്ധപ്പെട്ട ആറാട്ടും ആറാട്ടുപുഴയും മറ്റും ഈ കണ്ടെത്തലുകൾക്ക് ആക്കം നൽകുന്നു.  
### പേരിനു പിന്നിൽ
തുറകളുടെ ഊര് എന്നതിൽ നിന്നുമാണ് ഈ സ്ഥലത്തിന് തുറവൂർ എന്ന പേരു ലഭിച്ചെതെന്ന് പറയപ്പെടുന്നു. 
## ജീവിതോപാധി
കൃഷി ആണ് പ്രധാന ജീവിതോപാധി. ആദ്യകാലങ്ങളിൽ ജന്മികളുടെയും , മൂതലാളിമാരുടെയും കയ്യിലിരുന്ന ഭൂമി ഭൂപരിഷ്കരണനിയമം വന്നതോടെ കുടിയാൻമാരുടെ കയ്യിലേക്കെത്തുകയായിരുന്നു. നെൽകൃഷിക്കു കൂടാതെ ഇഞ്ചിപ്പുല്ല് (പുൽതൈലം), മരച്ചീനി, റബ്ബർ, കുരുമുളക്, അടയ്ക്ക തുടങ്ങിയവയായിരുന്നു പ്രധാന വിളകൾ. ചാലക്കുടിയുടെ ഇടതുകരകനാൽ ഈ നാടിന്റെ കാർഷികപുരോഗതിയുടെ ആക്കം കൂട്ടി. പരമ്പരാഗത വ്യവസായങ്ങളായ പനമ്പുനെയ്ത്ത് , കുട്ടനെയ്ത്ത് എന്നിവ ഇപ്പോഴും
ഇവിടെ ആളുകൾ ചെയ്തുപോരുന്നുണ്ട്.

## ആരാധനാലയങ്ങൾ
*കുമരക്കുളം സുബ്രഹ്മണ്യസ്വാമിക്ഷേത്രം
*കുളപ്പുരക്കാവ് ഭഗവതീ ക്ഷേത്രം
*സെന്റ് അഗസ്റ്റിൻസ് പള്ളി
*സെന്റ് സെബാസ്റ്റ്യൻ പള്ളി 
*കിടങ്ങൂർ മഹാവിഷ്ണുക്ഷേത്രം
*കിടങ്ങൂർ സുബ്രഹ്മണ്യക്ഷേത്രം
*ഇൻഫന്റ് ജീസസ് ചർച്ച്

## വിദ്യാഭ്യാസസ്ഥാപനങ്ങൾ
*സെന്റ് അഗസ്റ്റിൻസ് യു.പി.സ്കൂൾ തുറവൂർ
*മാർ അഗസ്റ്റിൻ ഹയർ സെക്കന്ററി സ്കൂൾ തുറവൂർ
*ഇൻഫാന്റ് ജീസസ് എൽ പി സ്കൂൾ കിടങ്ങൂർ
*സെന്റ്‍ ജോസഫ്സ് ഹയർ സെക്കന്ററി സ്കൂൾ കിടങ്ങൂർ
*സെന്റ് മേരീസ് എൽ.പി.എസ് തുറവൂർ
*ഫാത്തിമമാത എൽ.പി.എസ്. ആനപ്പാറ
*ലിറ്റിൽ ഫ്ലവർ എൽ പി സ്ക്കൂൾ വാതക്കാട്
*ശ്രീ ഭദ്ര എൽ.പി.എസ് കിടങ്ങൂർ

## ബഹുമതികൾ
കേന്ദ്ര സർക്കാർ ഈ പഞ്ചായത്തിനെ സമ്പൂർണ്ണ ശുചിത്വ ഗ്രാമമായി പ്രഖ്യാപിച്ചു. അതിനോടനുബന്ധിച്ച് നിർമ്മൽ പുരസ്കാരം നൽകുകയും ചെയ്തു.  
## വാർഡുകൾ
#വാതക്കാട്
#ആനപ്പാറ 	 
#തലക്കോട്ടുപറമ്പ് 	 
#യോർദ്ദാനപുരം 	
#ശിവജിപുരം 	 
#പെരിങ്ങാംപറമ്പ് 	
#കിടങ്ങൂർ 	 
#കിടങ്ങൂർ സൌത്ത് 
#കിടങ്ങൂർ വെസ്റ്റ് 	
#കിടങ്ങൂർ നോർത്ത് 	 
#പഴോപ്പൊങ്ങ് 	 
#കിടങ്ങൂർ ഈസ്റ്റ് 	
#തുറവൂർ വെസ്റ്റ് 	 
#തുറവൂർ ടൌൺ

## സ്ഥിതിവിവരകണക്കുകൾ

## അവലംബം

## പുറത്തേക്കുള്ള കണ്ണികൾ
Official Website
ദുരവസ്ഥ

മലബാർ കലാപത്തിന്റെ  പശ്ചാത്തലത്തിൽ കുമാരനാശാൻ രചിച്ച ഖണ്ഡകാവ്യമാണ്‌ **ദുരവസ്ഥ**. കലാപകാരികളിൽനിന്ന് രക്ഷപ്പെട്ട നമ്പൂതിരിയുവതിയായ സാവിത്രി ചാത്തൻ എന്ന പുലയയുവാവിന്റെ കുടിലിൽ എത്തിപ്പെടുന്നതും അവർക്കിടയിൽ പുതിയൊരു ബന്ധം നാമ്പിടുന്നതുമാണ്‌ കവിതയിലെ പ്രമേയം. ജാതിവ്യവസ്ഥയ്ക്കെതിരെ ശബ്ദിക്കുകയും മിശ്രവിവാഹത്തെ പ്രോത്സാഹിപ്പിക്കുകയും മലബാർ കലാപത്തിന്റെ വർഗ്ഗീയ മുഖം അനാവരണം ചെയ്യുകയും ചെയ്യുന്ന ഒരു സോദ്ദേശ്യകൃതിയാണ്‌ ഇത്. ദുരവസ്ഥയെ കേരളത്തിലെ പുരോഗമനസാഹിത്യത്തിന്റെ മുന്നോടിയായി ഇ.എം.എസ്. വിശേഷിപ്പിച്ചിട്ടുണ്ട്.ശ്രീ നാരായണ ഗുരുവിൻ്റെ ഉപദേശ പ്രകാരം മലബാർ സന്ദർശിച്ച കുമാരനാശാൻ ആ അവസ്ഥയിൽ മനം നൊന്ത് രചിച്ച കൃതിയാണ് ദുരവസ്ഥ

## പുറത്തേക്കുള്ള കണ്ണികൾ

വർഗ്ഗം:കുമാരനാശാൻ
വർഗ്ഗം:കുമാരനാശാന്റെ കൃതികൾ
മുഗളായി ഭക്ഷണവിഭവങ്ങൾ

മുഗൾ രാജവംശത്തിന്റെ പാചകരീതികളുടെ പ്രചോദനം ഉൾക്കൊള്ളുന്ന ഒരു തെക്കേ ഏഷ്യൻ ഭക്ഷണവിഭവ പാചകരീതിയാണ്‌ **മുഗളായി പാചകരീതി** അല്ലെങ്കിൽ **മുഗൾ ഭക്ഷണവിഭവങ്ങൾ**  (ഇംഗ്ലീഷ്:**Mughlai cuisine**, ) എന്നു പറയുന്നത്.  ആദ്യകാലത്തെ ഡെൽഹി, പഞ്ചാബ് എന്നിവടങ്ങളിലാണ്‌  ഈ പാചകരീതി പ്രധാനമായും ഉണ്ടായിരുന്നത്. ഈ പാചകരീതി മധ്യേഷ്യയിലെ  പേർഷ്യൻ,  ടർക്കിഷ് പാചകരീതികളിൽ നിന്നും ഭക്ഷണവിഭവങ്ങളിൽ നിന്നും ധാരാളം  പ്രചോദനമുൾക്കൊണ്ടതാണ്‌. ബ്രിട്ടനിലേയും, അമേരിക്കയിലേയും ഒട്ടൂമിക്ക ഭക്ഷണശാലകളിലെ പാചകരീതികൾ മുഗളായി രീതിയാണെന്ന് പറയാം. 

മുഗളായി ഭക്ഷണവിഭവങ്ങൾ മൃദുവായതു മുതൽ നല്ല എരിവുള്ളതുവരെ ഉണ്ട്. അവ സുഗന്ധവ്യഞ്ജനത്തിന്റെ പരിമളം കൊണ്ട് പ്രത്യേകതയേറിയതാണ്‌  ഒരു മുഗളായി പ്രധാന ഭക്ഷണം (മെയിൻ കോഴ്സ്) പലതരത്തിലുള്ളതും, അതിന്റെ കൂടെ വിവിധ തരം സൈഡ് വിഭവങ്ങളും ചേർന്നതാണ്‌. 

## വിഭവങ്ങൾ
മുഗൾ വിഭവങ്ങളുടെ പല പേരുകളും മുഗൾ ഭരണകൂടത്തിന്റെ ഔദ്യോഗിക ഭാഷയായിരുന്ന  പേർഷ്യൻ ഭാഷയിൽ നിന്നും ഉത്ഭവിച്ചതാണ്‌. 

### ചില പ്രധാന വിഭവങ്ങൾ

* ചിക്കൻ മഖനി
* മുഗളായി ചിക്കൻhttp://indianfood.about.com/od/chickendishes/r/mughlaichicken.htm 
* മുഗളായി പറാത്തhttp://indianfood.about.com/od/breadrecipes/r/mughlaiparatha.htm  
* ബിരിയാണി ബാദ്‌ശാ
* കീമ മട്ടർ
* മീറ്റ് ദർബാരി
* മുഗളായി ചിക്കൻ പുലാവ്
* മുർഗ് കബാബ് മുഗളായി
* മുർഗ് നൂർജേഹാനി
* മുർഗ് കാലി മിർച്ച്
* മലായി കോഫ്ത
* നവരതൻ കോർമ
*ശാഹി മട്ടൻ കറി ഓഫ് ആഗ്ര
* ശാമി കബാബ്
* സീഖ് കബാബ്
* ബോട്ടി കബാബ്
* ഷാജഹാനി മുർഗ് മസാല
* ശാഹി ചിക്കൻ കോർമ
* ശാഹി കാജു ആലു
* ശാഹി രോഗൻ ജോഷ്

### മധുര പലഹാരങ്ങൾ

* ശാഹി ടുക്ര 
* ബർഫി
* ഗുലാബ് ജാമുൻ
* കാലഖണ്ഡ്
* കുൾഫി
* ശീർ ഖോർമ
* ഫലൂഡ

## അവലംബം
സഞ്ചാരസാഹിത്യം

ഒരു യാത്രയെക്കുറിച്ചുള്ള കാര്യങ്ങൾ **യാത്രാവിവരണം** എന്ന്  പറഞ്ഞിരുന്നത്  (Travel literature). ഇത് സാധാരണരീതിയിൽ എഴുത്തുകാരന്റെ ഏതെങ്കിലും യാത്രയെ സംബന്ധിക്കുന്നതോ, യാത്ര ചെയ്തപ്പൊൾ ഉണ്ടായ അനുഭവത്തെക്കുറിച്ചോ ആയിരിക്കും. ചിലപ്പോൾ ഇങ്ങനെയുള്ളതിന്റെ **ട്രാവലോഗ് ** ( **travelogue** or **itinerary**) എന്നും വിശേഷിപ്പിക്കാറുണ്ട്.
ലോകത്ത് സഞ്ചാര സാഹിത്യം രൂപപ്പെട്ടത് ആദ്യകാല കച്ചവട സമൂഹത്തിന്റെ യാത്രയുമായി ബന്ധപ്പെട്ടാണ്.താരതമ്യ സാഹിത്യം രൂപപ്പെടുന്നതും ഇതിന്റെ ഭാഗമായിട്ടാണ്. ഇന്ത്യയെക്കുറിച്ചും ഏഷ്യയെക്കുറിച്ചും എഴുതിയ പൗരസ്ത്യ വാദപഠനങ്ങളിലും സഞ്ചാരസാഹിത്യത്തിന്റെ സ്വാധീനം കാണാം.

മലയാള സാഹിത്യത്തിൽ സഞ്ചാര സാഹിത്യം ആരംഭിക്കുന്നത് പാറേമാക്കൽ തോമാക്കത്തനാരുടെ റോമായാത്രയോടെയാണ് (വർത്തമാനപുസ്തകം). എസ്.കെ.പൊറ്റക്കാടാണ് മലയാളത്തിലെ സഞ്ചാര സാഹിത്യത്തെ വിപുലപ്പെടുത്തിയത്. ഇന്ന് വിപുലമായി വളർന്ന ഒരു സാഹിത്യ പ്രസ്ഥാനമാണ് ഇത്. ചിന്താരവി, മുസഫർ അഹമ്മദ് തുടങ്ങി ഒരു നിരയെ നമുക്ക് കാണാം.

## പുറത്തേക്കുള്ള കണ്ണികൾ

* Centre for Travel Writing Studies - Nottingham Trent University
* Studies in Travel Writing 

വർഗ്ഗം:സാഹിത്യം
വർഗ്ഗം:യാത്രാവിവരണങ്ങൾ
രാജസ്ഥാനി ഭക്ഷണവിഭവങ്ങൾ

ഇന്ത്യയിലെ വടക്കേ ഇന്ത്യൻ സംസ്ഥാനമായ രാജസ്ഥാനിലെ പാചകരീതിയെ അല്ലെങ്കിൽ ഭക്ഷണവിഭവങ്ങളെയാണ്‌ **രാജസ്ഥാനി പാചകരീതി** അല്ലെങ്കിൽ **രാജസ്ഥാനി ഭക്ഷണവിഭവങ്ങൾ** എന്നു പറയുന്നത്.  ഇവിടുത്തെ പാചകരീതി രജപുത്ര സമുദായങ്ങളുടേയും ബ്രാഹ്മണ സമുദായത്തിന്റേയും സംസ്കാരങ്ങളിൽ നിന്ന് പ്രചോദനം ഉൾക്കൊണ്ടവയാണ്‌. രജപുത്രന്മാർ പ്രധാനമായും പല യുദ്ധത്തിന്റെയും പാരമ്പര്യമുള്ളവരാണ്‌. അതുകൊണ്ട് തന്നെ അവരുടെ ഭക്ഷണങ്ങളിൽ പലതും അധികം ദിവസം കേടാകാതെ ഇരിക്കുന്നതും, അധികം ചൂടാക്കാതെ കഴിക്കാൻ പറ്റുന്നതരത്തിലുള്ളതുമാണ്‌.  വളരെ കഠിനമായ ഭക്ഷണരീതിക്ക് പേരുകേട്ടതാണ്‌ രാജസ്ഥാനിലെ വിഭവങ്ങൾ. 

## വിഭവങ്ങൾ
### മധുരവിഭവങ്ങൾ
രാജസ്ഥാനിലെ വിഭവങ്ങളിലെ മധുരപലഹാരങ്ങൾ മറ്റുള്ള സ്ഥലങ്ങളിലെപ്പൊലെ പ്രധാന ആഹാരത്തിനു ശേഷം കഴിക്കുന്നതല്ല. അവ ആഹാരത്തിനു മുൻപൊ, അഹാരത്തിനിടക്ക് കഴിക്കാൻ പാകത്തിനുള്ളവയാണ്‌. 

**[[Churma|ചുർമ]]
**ഹൽ‌വ*
**ഘേവർ*
**ബേസൻ ചക്കി* 
**ബലുശാഹി*
**ദിൽഖുശാൽ*
**ഝജരിയ*
**പലംഗ് തോർ*
**മഖൻ ബഡ''

### പ്രധാന വിഭവങ്ങൾ
*ദാൽ-ബാടി
*ടർഫിനി
*റാബ്‌ഡീ
*ബേൽ-ഘട്ടെ
*പഞ്ച്കൂട
*ചാവടി
*ലാപ്‌സി
*ബൂന്ദി
*ഘൂർഗി
*ധുംഗാരി ഛാച്

### രാജസ്ഥാനി കറികൾ
*കിച്ചാ കി സബ്ജി
*മോരംഗാ കി സബ്ജി
*ഗുവാർ ഫലി കി സാഗ്
*ബേസൻ കി സബ്ജി
*ഗാജർ കി സബ്ജി
*കരേല കി സബ്ജി
*റാബ്ഡി
*ബഡി
*കേർ സാംഗരി കി സബ്ജി
*കടി
*മക്കി കി റാബ്
*മക്കി കി സാഗ്
*കികോഡ കി സാബ്ജി
*പപ്പഡ് കി സബ്ജി
*മടർ കി സബ്ജി
*അലൂമടർ കി സബ്ജി
*ബേസൻ ഗട്ടെ കി സബ്ജി
*ശാഹി ഘട്ടെ
*പ്യാസ് പനീർ
*സേവ് മട്ടർ
*മക്കി കി ഘാട്
*ദാൽ ചാവൽ കുത്ത്
*ലൈകി കേ കോഫ്തെ
*ദഹി മെം ആലൂ
*റബോരി കി സബ്ജി
*കേർ സാംഗരി കി സബ്ജി
*ജൈപുരി

### മാസവിഭവങ്ങൾ
*മോഹൻ മാംസ് (meat cooked in milk)
*ലാൽ മാംസ് (meat in red chillies curry)
*സഫേസ് മാംസ് (meat cooked in curd)
*സാന്ത് രൊ അച്ചാർ (pickled wild boar meat)
*ഖാഡ് ഖർഘോശ് (wild hare cooked and roasted underground)

## പുറത്തേക്കുള്ള കണ്ണികൾ
ഉത്തർപ്രദേശിലെ ഭക്ഷണവിഭവങ്ങൾ

വടക്കേ ഇന്ത്യൻ സംസ്ഥാനമായ ഉത്തർ‌പ്രദേശിലെ പാചക, ഭക്ഷണരീതിയാണ് **ഉത്തർപ്രദേശി ഭക്ഷണവിഭവങ്ങൾ**  അല്ലെങ്കിൽ **ഉത്തർപ്രദേശി പാചകരീതി** ( (**Cuisine of Uttar Pradesh** (Hindi: उत्तर प्रदेश का खाना, Urdu: **اتر پردیش کا کھانا**)  എന്നു പറയുന്നത്.  വടക്കേ ഇന്ത്യയിലെ  മറ്റ് പല ഭക്ഷണ പാചക രീതികളോട് ഇതിനു വളരെയധികം സാമ്യമുണ്ട്. വെജിറ്റേറിയനും , നോൺ വെജിറ്റേറിയനും ഭക്ഷണങ്ങൾ അടങ്ങുന്നതാണ്‌ ഇവ. മുഗൾ വംശത്തിന്റെ പാചകരീതിയുടെ പ്രചോദനം ഇതിൽ ധാരാളം കാണാവുന്നതാണ്‌. ഉത്തർ പ്രദേശിലെ തന്നെ മറ്റൊരു പാചകരീതിയായ അവധി പാചകരീതി കാശ്മീർ , പഞ്ചാബ് എന്നിവടങ്ങളിലെ ഭക്ഷണത്തിനോട് സാമ്യമുള്ളവയാണ്‌.  അവധി ഭക്ഷണരീതി പ്രധാനമായും മധ്യ-പടിഞ്ഞാറ് ഉത്തർ പ്രദേശിന്റെ അവധ് മേഖലയിൽ പ്രധാനമായും കാണപ്പെടുന്നു. 

## ജനപ്രിയവിഭവങ്ങൾ (सब्ज़ी سبزی)
*സ്മീൻ ദോസ് മച്ച്‌ലി ( Zamin Doz Macchli -fish stuffed with spices and sealed in earthenwre case which is then cooked for 8 hours)  
* മുർഗ് മുസല്ലം (Murg Mussallam - whole chicken with variety of spices)   
* ലഖ്‌നൗവി ബിരിയാണി (slightly fried Rice preparation with mutton)    
*ദം ഭിണ്ഡി (Fried whole okra stuffed with spiced potato filling)  
*ഗോബി മുസല്ലം  
*സുൽതാനി ദാൽ
*റിസാല 
*ഷമ്മി കബാബ് (includes tangy green mango)
*പാലക് പനീർ  
*കകോരി കബാബ് (similar to Seekh Kabab)  
*പസന്ത കബാബ് (skewered boneless mutton) 
*പസന്ത പനീർ (similar to Paneer Makhani or butter paneer(Indian cheese))  
*സമോസ  
*ഷാബ് ദേഗ് (a winter dish, turnips and mutton balls with saffron) 
*പനീർ പകോട 
*കോഫ്ത 
*തെഹ്‌രി (vegetarian rice dish with spices and mixed vegetables that popular amongst Hindus)
*കോർമ   
*കച്ചോടീ      
*പകോട    
*റൈത
*നഹരി
*ശോർബ (soup) 

## പരമ്പരാഗത വിഭവങ്ങൾ (मिठाई دسر)
*ഗുജിയ (like a samosa though filled with sweetened thickened milk (khoya))
*ഗുലാബ് ജാമുൻ  
*ഖീർ   
*കുൾഫി  
*ഹൽ‌‌വ (sweet pudding)
*ശീർ ഖോർമ  
*ഘെവാർ
*ഇമാർതി
*പേട

## ജനപ്രിയ പാനീയങ്ങൾ (शरबत شربات)
പലതരം ശർബതുകൾ ഉത്തർപ്രദേശിൽ വ്യാപകമായി ജനപ്രിയമുള്ളവയാണ്‌
*ഗുരാഹി ശർബത് (hibiscus)   
*ലെമൺ ശർബത്   
*റോസ് ശർബത്
*ഖാസ് ക ശർബത്

മറ്റ് ചില പാനീയങ്ങൾ:
*ലസ്സി 
*റായ്ത  
*റു-അഫ്‌സ (rose water beverage)

## ചിത്രശാല

Image:Samosa 1.jpg|സമൊസ ഒരു പ്രധാന സ്നാക്കാണ് 
Image:Kebab.jpg|കബാബുകളും ധാരാളം പ്രചാരത്തിലുണ്ട്.
Image:Indian_naan_bread.jpg|നാൻ, റോടീ , പറാത്ത എന്നിവ ഒരു പ്രധാന ഭക്ഷണമാണ
Image:Koofteh tabrizi.jpg|കോഫ്ത ഒരു പ്രധാന കറിയാണ്
File:Raita with cucumber and mint.jpg|റൈത ഒരു തൈര് അടിസ്ഥാനമാക്കിയ സൈഡ് വിഭവമാണ്.  
|റൂ അഫ്സ ഒരു പനിനീർ അടീസ്ഥാനമാക്കിയുള്ള പാനീയമാണ്. 


## ഇത് കൂടി കാണുക
*ഉത്തർ പ്രദേശ്

## അവലംബം

## പുറത്തേക്കുള്ള കണ്ണികൾ

വർഗ്ഗം:ഉത്തർപ്രദേശ്
ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് എജ്യുക്കേഷൻ ആൻഡ് റിസർച്ച്

ശാസ്ത്രഗവേഷണമേഖലയുടെ പ്രോത്സാഹനത്തിനു വേണ്ടി ഇന്ത്യൻ ഗവൺമെന്റ് ആരംഭിച്ച മുൻനിര വിദ്യാഭ്യാസസ്ഥാപനങ്ങളാണ് മാനവവിഭവശേഷിമന്ത്രാലയത്തിന്റെ കീഴിലുള്ള **ഐസറുകളും** (Indian Institute of Science Education and Research) ആണവോർജ്ജവകുപ്പിന്റെ കീഴിലുള്ള **നൈസറും**( National Institute of Science Education and Research). വെസ്റ്റ് ബംഗാളിലെ കൊൽക്കത്ത, മഹാരാഷ്ട്രയിലെ പൂന, പഞ്ചാബിലെ മൊഹാലി, മധ്യപ്രദേശിലെ ഭോപാൽ, കേരളത്തിലെ തിരുവനന്തപുരം എന്നിവിടങ്ങളിലാണ് അഞ്ച് ഐസറുകൾ പ്രവർത്തനം
തുടങ്ങിയിരിക്കുന്നത്. ഒറീസ്സയിലെ ഭുബനേശ്വറിലാണ് നൈസർ സ്ഥാപിതമായിരിക്കുന്നത്. ഐസർ കൊൽക്കത്ത, ഐസർ പൂനെ, നൈസർ ഭുബനേശ്വർ എന്നിവ 2006ലും, ഐസർ മൊഹാലി 2007ലും, ഐസർ തിരുവനന്തപുരം, ഐസർ ഭോപാൽ എന്നിവ 2008ലും പ്രവർത്തനമാരംഭിച്ചു. ഓരോ ഐസറിന്റെയും ആദ്യ അഞ്ചു വർഷത്തേക്കുള്ള പ്രവർത്തനചെലവുപരിധി 500 കോടിയായാണ്‌. നൈസറിന്റെത് 800 കോടിയും. 

പ്രാരംഭകാലഘട്ടമായതിനാൽ ഏകദേശം എല്ലാ ഐസറുകളും താൽക്കാലിക കാമ്പസുകളിലാണ് ഇപ്പോൾ പ്രവർത്തിച്ചുകൊണ്ടിരിക്കുന്നത്. കൊൽക്കത്ത, പൂനെ, മൊഹാലി, തിരുവനന്തപുരം എന്നീ ഐസറുകൾ യഥാക്രമം WBUAF കാമ്പസ് മോഹൻപൂർ, NCL ക്യാമ്പസ് പൂനെ, MGSIPA ചൻഡീഗഡ്, CET ക്യാമ്പസ് എന്നിവിടങ്ങളിലാണു പ്രവർത്തിക്കുന്നത്. സമീപഭാവിയിൽതന്നെ സ്വന്തം ക്യാമ്പസുകളിലേക്ക് പ്രവർത്തനം മാറ്റുന്നതായിരിക്കും. 100 ഏക്കർ മുതൽ 250 ഏക്കർ വരേയാണു വിവിധ ഐസർ ക്യാമ്പസുകളുടെ വിസ്തീർണം. പ്രവേശനം നേടുന്ന വിദ്യാർത്ഥികൾക്ക് മാസം 5000രൂപ KVPY അല്ലെങ്കിൽ INSPIRE ഫെല്ലൊഷിപ് കിട്ടുന്നതായിരിക്കും.

## പ്രവേശനം

നിലവിൽ രണ്ട് മാർഗ്ഗങ്ങളിലൂടെയാണ് ഐസറുകൾ വിദ്യാർത്ഥികളെ തിരഞെടുക്കുന്നത്. അവ

# IIT-JEE മെറിറ്റ് ലിസ്റ്റ്.
# ഐസർ പ്രവേശന പരീക്ഷയായ IISER Aptitude Test (IAT)

## പുറത്തേക്കുള്ള കണ്ണികൾ
* ഐസർ (ഭോപ്പാൽ): ഔദ്യോഗിക വെബ്‌സൈറ്റ് 
* ഐസർ (കൊൽക്കത്ത): ഔദ്യോഗിക വെബ്‌സൈറ്റ്
* ഐസർ (മൊഹാലി): ഔദ്യോഗിക വെബ്‌സൈറ്റ്
* ഐസർ (പൂന): ഔദ്യോഗിക വെബ്‌സൈറ്റ്
* ഐസർ (തിരുവനന്തപുരം): ഔദ്യോഗിക വെബ്‌സൈറ്റ് 
* ഐസർ (കൊൽക്കത്ത): വിദ്യാർഥികളുടെ വെബ്‌സൈറ്റ് 
* നൈസർ (ഭുവനേശ്വർ): ഔദ്യോഗിക വെബ്‌സൈറ്റ്
* ഐസർ: പ്രവേശനങ്ങൾ